
Geen rustelose 
nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
dink dat hy nooit weer soos 
vroeër sou voel nie. 

Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs 'n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk !?” 

AS u van iets beter 
as ons nuwe polis hoor, 
laat weet ons asseblief. 


Dis hoogs onwaarskynlik dat ons van u sal 
hoor in die verband. Die redes is duidelik. 
Ons is spesialiste op die gebied van begraf- 
nisversekering. En die ondervinding wat 
AVBOB die afgelope vyftig jaar opgedoen 
het, het verseker dat ons die beste voordele 
vir u gesin in ons nuwe Versekeringsplan 
88 ingebou het. 


TEEN `N ABSOLUTE MINIMALE PRE- 
MIE KRY U ONDER MEER DIE VOL- 
GENDE EKSKLUSIEWE VOORDELE: 


* Begrafnisdienste van die hoogste waarde 
en gehalte. 


* Outomatiese opbetaling van polis in geval 
van permanente arbeidsongeskiktheid of 
afsterwe van die polishouer. 


* 'n Korting van 16% op premies wat jaar- 
liks vooruitbetaal word. 


* `n Verdubbeling van die kontantwaarde 
van R300 indien die intekenaar of 'n 
afhanklike van 14 jaar of ouer deur 'n 
ongeluk te sterwe kom. 


* Volledige gesinsdekking. 


Wanneer u versekering gesels met AVBOB 
weet u u gesels met deskundiges wat ingestel 
en toegerus is om slegs die puikste begrafnis- 
versekeringsplanne aan te bied. 


Ons landwye diensnetwerk verseker ook dat ons 
oral binne maklike bereik is. 

Gesels met AVBOB en voorsien in u gesin se 
versekeringsbehoeftes. 

DIE KOERS IN DIE STRYD TEEN 
DIÉ ,,ESTABLISHMENT”' 


In die Westerse wêreld is daar die stryd aange- 
knoop teen wat in dié wêreld by voorkeur genoem 
word: die ,,establishment”. Hiermee word bedoel die 
stryd teen die gesagsowerhede soos die staat, die 
kerk, die maatskappy. Vir hierdie stryd word inge- 
span onder andere die studerende jeug, die werkers- 
organisasies en selfs kerklike liggame, met een 
woord al wat links georiënteer is. Hulle moet verset 
aanteken teen alle gesag en teen die gevestigde 
orde. Die bedoeling sou dan wees vrymaking en 
vernuwing van mens en maatskappy. Daartoe word 
die tradisie omvergewerp, die verlede word losge- 
laat, standpunte en idees word omgevorm en kry 
nuwe inhoud, nuwe betekenis. 


Ook op kerklik-godsdienstig, asook op teologiese 
gebied, is hierdie ontwikkeling aan die orde van die 
dag. Die Bybel word met ander oë gesien. Die 
prediking word gerig nie meer teen die sonde van die 
mens as sodanig nie, maar teen sondige strukture. 
Christus word nie meer voorgehou as Borg en 
Middelaar nie, maar as Jesus van Nasaret, wat dan 
'n rewolusionêre bevryder sou wees. 


Hierdie denke in die Westerse wêreld is nie die 
vrug van verdiepte Bybelstudie nie, maar word in- 
gedra vanuit 'n heidense ideologie. Miskien sou dit 
raker wees om te skrywe, dat dit handig ingesypel 
word om alle gesagspatrone te ondermyn. 


En as die goddelose doel bereik is en die 
hippiegees al wyer en al dieper in die demokratiese 
wêreld deurgedring het en van gesag bykans geen 
sprake meer is nie, dan is die tyd ryp dat die hand- 
uitgerukte mensheid, wat 'n prooi geword het van 
sy eie gesagloosheid, uiteindelik weer sal insien dat 
die maatskappy nie sonder maatskaplike orde kan 
bestaan nie, dat die staat nie sonder owerheids- 
gesag kan fungeer nie, en dan sal gevra word na 
gesag op elke terrein van die lewe. Hierdie gesag 
wat in sulke ontwrigtende toestande die leisels in 
hande sal kry, kan alleen 'n tirannieke gesag wees. 


] Blaai om 

DIE KOERS IN DIE STRYD TEEN DIÉ ,,ESTABLISHMENT” 


[7] Vervolg van vorige bladsy 


Vir die rypwording van hierdie tyd beywer die 
kommunisme hom met geslepe duiwelse ywer. En 
die tyd kom vinnig nader dat die verontnugterde, 
gefrustreerde mensheid van dié tyd as 'n ryp appel 
sal val in die skoot van die kommunisme. 


Van God en sy Woord vervreem, sonder inner- 
like krag en visie, sal die mensheid dan ook geen 


Wat vreemd aandoen, ja onbegryplik is, is dat 
die Westerse volke so blind is vir die gevare wat vir 
hulle wag en gewillige werktuie is in die hande van 
hulle toekomstige heersers. Het hulle siende blind en 
horende doof geword? Kan hulle nie insien dat die 
stryd wat hulle aangeknoop het teen die bestaande 
demokratiese ,,establishment” reguit koers na die 
kommunistiese ,,establishment” van die laaste dae 


weerstand kên bied nie. 


Daar sal ook geen wilskrag wees om die stryd 
establishment” aan te 


teen die kommunistiese 


nie? 


knoop nie. So sal die mens van dié tyd geterroriseer 
word, dat hy slaafs sal moet gehoorsaam. 


DRUKFOUT 


In ons uitgawe van Mei 1972 het daar in die 
hoofartikel 'n groot drukfout ingesluip. Daar staan 
,met die uitsondering van die Heilige Gees . .. 





Mm 


Dan sal dit wees van die wal in die sloot. 


— Joh. Dreyer. 


REGGESTEL 


Dit moet wees: ,,Met die uitstorting van die Heilige 
Gees in die volheid van die tyd.” 
Die fout word hiermee reggestel. 





GESINSDAG 


Waarskuwing vir die Eindes van keue 


Lees 1 Korinthiërs 10:1-13. 
Sing Ges. 2:1; Ps. 146:8. 


1 Kor. 10:11: Maar al hierdie dinge 
het hulie oorgekom as voorbeelde en 
is opgeskrywe as 'n waarskuwing aan 
ons op wie die eindes van die eeue 
gekom het. 

Die wêreld verander geweldig vin- 
nig. Die een geslag belewe gans ander 
dinge as die vorige. Die wêreld waarin 
die kind groot word is 'n ander 
wêreld as die waarin die ouer groot 
geword het. Elke periode in die ge- 
skiedenis word gekenmerk deur iets 
wat eie aan daardie tydperk is. Die 
een geslag lewe anders as die vorige 
geslag. Elke tyd het genoeg aan sy 
eie kwaad, maar ook aan sy eie goed. 
Die ouer mense vertel graag van die 
goeie ou dae toe hulle groot geword 
het. 

Daarteenoor staan die jeug wat hul- 
le skynbaar nie steur aan die sedes 
en gebruike van die voorgeslag nie. 
Hulle beleef ander tye en wil op 
hulle wyse aan die andersoortige eise 
van hulle tyd gehoorsaam wees. 

Nou is dit seker waar dat verskil 
lende situasies verskillende wyses van 
optrede verg, maar dit beteken nie dat 
ons die lesse van die verlede mag ver- 
geet nie. `n Groot volksleier het im- 

mers gesê: ,,Neem uit die verlede wat 
goed is en bou daarop die toekoms.” 


Paulus wys die Korinthiërs ook op 
die optrede van die ou Israeliete. Hy 
dink aan hulle wonderbaarlike red- 
ding by die Rooi See. Hy dink aan 
die wolkkolom bedags en die vuur- 
kolom snags wat hulle deur die woes- 
tyn gelei het. Hy dink aan die wonder- 
baarlike wyse waarop God hulle ge- 
voed het met manna en kwartels. 





DS. A. M. SWANEPOEL 





Maar Paulus wys die Korinthiërs 
ook op die sondes van Israel. Hy dink 
aan hulle voortdurende ontevreden 
heid. Hoe dikwels het hulle nie teen- 
oor Moses gemurmureer en vir hulle 
afgode gemaak nie. Uit die verlede 
van die volk van die Here is daar 
baie waarop voortgebou kan word, 
maar ook baie kwaad, baie afdwalings, 
baie sondes. 


Wat moet Paulus nou sê? Was die 
mens jn die ou dae beter daaraan 
toe as vandag? Het die mensheid voor- 
uit of agteruit gegaan? Op hierdie vrae 
gee Paulus nie 'n antwoord nie. Hy be- 
weer nie dat die verlede beter was as 


die hede nie of dat die hede beter is as 
die verlede nie. Hy spreek egter `n 
merkwaardige gedagte uit naamlik 
dat die mense van die huidige tyd 
verantwoordeliker behoort te wees om- 
dat hulle die lesse van die verlede 
het waaruit hulle kan leer. Die mens 
is `n gewaarskude mens. Met elke 
misstap wat daar in die verlede be- 
gaan is, het die mens ryker aan onder- 
vinding geword. As 'n kind eenmaal sy 
hand by `n stoof gebrand het, sal dit 
nie maklik weer gebeur nie. Na Kain 
se doodslag, na Noag se dronkenskap, 
na Jakob se bedrog, ja na elke sonde 
is die wêreld ryker aan ondervinding. 


A1 hierdie dinge het hulle oorge- 
kom as voorbeeld en is opgeteken as 
'n waarskuwing aan ons. Uit alles wat 
opgeteken staan leer ons die mens ken 
— hoe hy hom gedra het en hoe hy 
hom misdra het. Maar ons leer veel 
meer as dit. Uit alles wat daar ge- 
skrywe staan in die Woord leer ons 
God ken. Dit is waar God Homself 
aan ons openbaar. Daaruit leer ons 
God ken terwyl Hy besig is met die 
mense. 


(] Na volgende bladsy 








Net soos by die vorige twee boeke, 
moet die toeskrywing van Hooglied 
aan Salomo anders verklaar word as 
'n gewone outeursaanduiding. Dit be- 
hoort nie tot die wysheidsliteratuur 
nie, maar saam met die Psalms en 
Klaagliedere tot die liriese literatuur, 
dit wil sê die liedereboeke. 


Hooglied is `n versameling van lie- 
dere wat behoort tot die literêre tipe 
wat ons liefdesliriek noem. Dit gaan om 
die liefde tussen die twee geslagte 
sonder meer. Die liedere is nie spesi- 
fiek bruiflofsliedere nie, selfs nie wan- 
neer daar van die bruid gepraat word 
nie, want ,,bruid” was destyds `n alge- 
mene liefkosingsterm. Maar omdat dit 
oor die erotiese (geslagtelike) liefde 
gaan, is die huwelik natuurlik nie uit- 
gesluit nie. 


Deur die loop van die eeue is die 
boek op allerlei maniere uitgelê. Om- 
dat hierdie uitlegginge vandag nog in 
omloop is, is dit goed om kennis te 
neem van wat hulle sê. Die allegoriese 
uitleg meen dat die boek se boodskap 
iets anders is as wat die woorde sê 
en dat die sogenaamde diepere bete- 
kenis die liefde van God vir Israel sou 
wees of die liefde tussen Christus en 
die kerk of die mensesiel. Die tipolo- 
giese uitleg beskou die boek as `n 
heenwysing na iets wat later sou kom. 
Die mitiese uitleg bring die boek in 
verband met die wêreld van die hei- 
dense afgodediens, en die historise- 
rende uitleg probeer die karakters 
in die boek koppel aan bekende figure 
uit die geskiedenis. Geeneen hiervan 
is in staat om die boodskap van die 
boek te peil nie. Wetenskaplik be- 
skou, is die boek 'n hele reeks van 
liedere wat niks anders is as liefdes- 
liedere nie en wat talryke elemente 
van dié oud-oosterse kunsvorm bevat. 


Die boek se boodskap is geleë in 
die blote herkenning van hierdie feit. 
Soos by Prediker, kan mens die boek 


nie reg verstaan as jy hom probeer 
deftiger of vromer maak as die Bybel 
self bedoel nie. Wanneer ons die boek 
sien teen sy agtergrond, kom sy pre- 
diking duidelik na vore. In die ou 
ooste is seksualiteit dikwels vergodde- 
lik. Alles het in so `n godsdiens ge- 
draai om die vrugbaarheid van plante, 
diere en mense. `n Bekende voorbeeld 
van so `n godsdiens was dié van die 
Kanaaniete. Daar was allerlei seksuele 
uitspattighede aan die orde van die 
dag. Hierdie godsdiens was altyd vir 
Israel `n groot versoeking. Seksuele 
vergrype het dan vanselfsprekend be- 
teken dat `n mens jou tot die gods- 
diens van die Kanaëniete wend en jou 
rug op die Here draai. Daarom was dit 
nodig dat die Bybel sulke uitgebreide 
wetgewing ter reëling van geslagsver- 
houdings moes invoer (bv. Lev. 18), en 
teen hierdie agtergrond moes ons ook 
die uitdrukking ,,agternahoereer” ver- 
staan as afvalligheid van die Here. 


Nou kom Hooglied en hy sing bloot 
menslikerwys oor die geslagtelike lief- 
de. Daardeur toon hy dat daar geen 
goddelike krag in seks sit nie. Dis 
doodgewoon iets mensliks, en juis so 
neem ons boek standpunt in teen die 
algemene vergoddeliking van die sek- 
sualiteit by die heidene. 


Daar het egter ook in die ou ooste 
'n ander sienswyse deurgesypel, naam- 
lik die beskouing dat seksualiteit iets 
afstootliks is wat eintlik net minagting 
verdien. Ook hierteen neem Hooglied 
standpunt in, want hy besing juis die 
liefde van manlik en vroulik teenoor 
mekaar. Daardeur toon ons boek dat 
dit `n gawe van God en na sy welbe- 
hae is en wat dus nie geminag mag 
word nie. 


Op hierdie wyse bring Hooglied `n 
boodskap wat in die moderne wêreld 
van aktuele belang is. Aan die een 
kant neem hy standpunt in teen hier- 
nieude seksvergoddeliking op aller- 
hande terreine, en aan die ander kant 


DIE BOODSKAP 
VAi 
DIE BOEK 


HOOGLIED 


DS. J. A. LOADER 








teen die dodelike sienswyse dat ,,0T- 
dentlike” mense nie oor so `n ,,onbe- 
hoorlike” saak praat nie. Seks is geen 
god nie, geen konkurrent vir Christus 
nie, maar wel `n gawe van God wat Hy 
vir die mense bedoel. 





OORDENKIING 
GESINSDAG 


] Van vorige bladsy 


Tye het wel verander. Ons beleef 
nie meer die tyd van die uittog uit 
Egipte nie. Ons beleef nie meer die 
tyd van die Groot Trek nie. Maar God 
het nie verander nie. Hy bly dieselfde 
tot in ewigheid. Die tye wat ons beleef 
mag ander eise aan ons stel as wat 
aan ons voorgeslagte gestel is. Die 
versoekinge waaraan ons blootgestel 
is mag groter wees as in die verlede. 
Maar God eis van ons nog net die- 
selfde as wat Hy van die voorgeslagte 
geëis het. ,En nou, Israel, wat eis die 
Here jou God van jou as net om die 
Here jou God te vrees, in al sy weë 
te wandel en Hom lief te hê en die 
Here jou God te dien met jou hele 
hart en met jou hele siel?” 


Die versoeking mag anders wees. 
Maar God is nog dieselfde. Hy is die 
God van liefde. Hy is die God wat 
saam met die versoeking ook die uit- 
koms gee. Hy gee uitkoms in sy Seun 
Jesus Christus wat self ook versoek 
was, maar wat die versoekinge afge- 
wys het met wat opgeskrywe is in die 
Woord van God. Die Woord van God 
is dus nie net `n waarskuwing nie. Dit 
is veel meer 'n troos. Al het tye ver- 
ander, al dra ons groter verantwoorde- 
likheid, al is die versoekinge meer of 
groter, in Christus het ons die uit- 
koms, die redding, sodat ons dit kan 
verdra. 

Amen. 


TR 

SKRIFVERKLARING ...... 


11.Want Efraim het die altare ver- 
menigvuldig om te sondig — die al- 
tare het vir hom tot sonde geword. 


12. Ek het vir hom tienduisende 
leringe van my wet voorgeskrywe, 
maar dit word as iets vreemds geag. 


13. Slagoffers, “My aangebied, offer 
hulle — vleis is dit, en hule eet; die 
HERE het daar geen behae in nie. 


Die oordeel wat in vers 10 aange- 
kondig is, naamlik die verdrukking 
deur die Assiriese koning, word in 
vers 11-13 verder gemotiveer. Hier is 
dit die valse vormgodsdiens wat ge- 
noem word. Vroeër in die boek lees 
ons van Israel se afvalligheid deur die 
beoefening van die Kanainitiese Baal- 
diens (Hoofstuk 2) en word die af- 
skuwelike seksuele misdrywe wat 
daarmee gepaard gegaan het, genoem 
(4:11-19). In verse 4-6 van hoofstuk 
8 word verwys na die beeldediens, ver- 
al die kalwerdiens wat reeds na die 
rykskeuring deur Jerobeam 1 inge- 
voer is. Dit het nie beteken dat die 
diens van die Here opgehou het nie. 
Hulle het Hom bly vereer naas die 
ander gode. Daar was dus 'n volledige 
godsdienstige sinkretisme (vermeng- 
ing) in Israel. Aan altare waarop vir 
die Here offers gebring is, het dit nie 
ontbreek nie (vers 11). Maar reeds 
vroeër het die Here gesê: ,Ek het 
'n behae in liefde en nie in offerande 
nie, en in kennis van God meer as in 
brandoffers” (6:4). Dieselfde gedagte 
het ons hier: die Here hou niks van 
al hulle offers nie, want eintlik slag 
hulle die offerdiere vir die geleent- 
heid om vleis te eet, en hoe meer 
offers, hoe meer vleis (vers 13). Wat 
hulle eintlik moes doen om te toon 
dat die diens van die Here hulle erns 
is, is om sy wet te onderhou, en dit 
doen hulle juis nie. Die wet wat hier 
ter sprake is, moet volgens die same- 
hang die Tien Gebooie wees. Hier kan 
die Afrikaanse Bybelvertaling ons eg- 
ter mislei, want die ,leringe” is deur 
die vertalers ingevoeg en staan nie in 
die oorspronklike teks nie. Ons kan 
die oorspronklike op twee maniere 
weergee, naamlik ,Al sou Ek vir hom 
menigtes van my wet voorskrywe, dit 
word as iets vreemds beskou”, of ,Al 
sou Ek vir hom my wet tienduisend- 
voudig voorskrywe, dit word as iets 
vreemds beskou”. Die bedoeling skyn 
in elk geval nie te wees 'n menigte 
wetsklousules of ,,leringe” nie, maar 
wel 'n menigte of tienduisendvoudige 
kopieë van die Tien Gebooie. Aan die 
baie altare wat die Israeliete self ge- 

HOSEA 


bou het en waar hulle baie offers 
bring om die vleis te kan geniet, het 
die Here niks, want hulle steur hulle 
nie aan sy wet wat Hy vir hulle laat 
neerskrywe het nie. Al kon hulle die 
wet oral in die land te lese kry, sou 
dit aan hulle valsheid niks verander 
nie. Reeds die eerste tafel van die wet, 
ja reeds die eerste gebod, word deur 
hulle willens en wetens oortree. 





PROF. DR. J. P. OBERHOLZER 





In direkte aansluiting by Israel se 
verwerping van die Tien Gebooie volg 
dan 'n gerigsaankondiging wat die 
logiese konsekwensie van die volk 
se optrede trek: As die wet vir Israel 
nie geld nie, dan mag die verlossing 
uit Egipte ook nie meer geld nie! In 
Ex. 2:24 en 6:4 word gesê dat die 
Here aan sy verbond met die aarts- 
vaders gedink en daarom die volk 
verlos het. Nou ,,dink” Hy aan hulle 
ongeregtigheid. Waar Hy destyds ,ag 
gegee het” op Israel in sy verdruk- 
king, sal Hy nou besoeking doen oor 
hulle sondes (,Ag gee” in Ex. 4:16 en 
4:31 en ,,besoeking doen” is weer- 
gawes van dieselfde Hebreeuse 
woord): 


Nou sal Hy aan hulle ongeregtig- 
heid dink en oor hulle sondes be- 
soeking doen; hulle sal teruggaan na 
Egipte. 


Dit is moeilik om vas te stel of die 
teruggaan na Egipte letterlik bedoel 
word, en of die bedoeling dalk is dat 
die bewoning van die bloofde land, 
wat die gevolg is van die verlossing 
uit Egipte, sal ophou. In die laaste 
geval moet ons ,Egiple” dan figuurlik 
verstaan. Uit 9:3 en 11:1-5 kan ons 
ailei dat die bedreiging egter tog 
letterlik bedoel kan wees. 


In vers 14 gaan die profeet oor van 
die uittogtradisie na die skeppings- 
tradisie. Israel het sy Maker vergeet. 
Hierdie is waarskynlik die eerste keer 
wat die benaming ,,Maker” vir die 
Here gebruik word. Latere profete ge- 
bruik die woord ook enkele kere 
(Jes. 27:11: 44:2; 51:18; 54:5) en in 
die Psalms kom dit dikwels voor. Die 
skeppingstradisie en uittogtradisie kan 
egter hier as ident beskou word, want 
Israel het juis deur die uittog tot 
stand gekom. Daarvan het Israel nou 
vergeet en vir homself ,,paleise” gebou 
asof hy sy lot in eie hande het en 


8:1-14 (vervolg) 


ewig sal bestaan. Ook die suidelike 
staat, Juda, het met die bou van ver- 
sterkte stede gemeen om homself te 
beveilig. Teen die oordeel wat kom, 
sal die bouwerke egter nie standhou 
nie. Vyandelike beleg en inname van 
die stede sal die paleise (,,SPOEWO- 
nings” is `n beter vertaling vir die 
tweede ,,paleise”) in vuur tot niet 
laat gaan. 


14. Omdat Israel sy Maker vergeet 
en paleise gebou het, en Juda 'n me- 
nigte versterkte stede, daarom sal Ek 
'n vuur in sy stede slinger wat sy 
paleise sal verteer. 


Hierdie vers kom opvallend ooreen 
met die bedreigings in die groot vol- 
keregedig van Amos (kyk Amos 1:4, 
7: 10: 12, 141225) Daarom het 
sommige verklaarders gemeen dit is 'n 
latere byvoeging by Hosea se woorde 
wat geneem is uit die boek van sy 
jonger tydgenoot Amos. Daar is egter 
geen rede om dit te doen nie, en ons 
moet eerder aanneem dat Amos dié 
vorm van bedreiging oorgeneem het 
by Hosea. Omdat die vers oor `n ander 
sonde van Israel praat as dié wat in 
die voorafgaande gedeelte genoem is, 
kan ons egter wel aanneem dat die 
vers 'n selfstandige uitspraak van die 
profeet verteenwoordig wat nie nood- 
wendig met die voorafgaande in ver- 
band staan nie. 


Babilon is in der waarheid 'n na- 
maaksel van die koninkryk van God 
gebaseer op die demoniese drieëen- 
heid. (Die draak, die dier uit die see 
en die dier uit die aarde Open. 12 en 
13). Dit is die mag wat gebore is uit 
geestelike verdorwenheid in hoë po- 
sisies, 'n mag wat flankeer met al die 
regeerders en konings en maghebbers 
op aarde en wat die nasies van die 
aarde in een ryk saambind teenoor 
die koninkryk van God .. . Babilon is 
'n eienaardige mengelmoes van wê- 
reldmag en godsdiens, van heidendom 
en Christendom, wat die grootste 
struikelblok van die Christelike evan- 
gelie word. 


— Prof. Thomas Torrance. 





AS TOERIS DEUR ISRAEL. LAND VAN DIE BYBEL 


Waar is Golgota en die Heer se graf? 


(Die Sogenaamde ,,Grafkerk”) 


Mens moet een saak nie vergeet nie, 
naamlik dit: die belangrikste is nie 
waar Jesus gekruisig is nie, ook nie 
die presiese dag en datum van sy dood 
en begrafnis nie. Die belangrikste is 
DAT Jesus Christus gesterf het! Dat 
dit op Golgota is waar hierdie heilsgs- 
beurtenis plaasgevind het dat Hy daar 
naby begrawe is, is wel deel van die 
tyd en ruimte waarin Hy as mens, as 
Godmens beweeg het, maar dit is min- 
der belangrik. Die heilsfeit, die feit 
dat Hy ook vir ons gely en gesterf en 
opgestaan het, dit is van kardinale 
belang! Dus, nie die plek en die tyd 
nie, maar die werklike gebeurtenis 
self, moet voorop gestel word. 


DR. P. J. THEO KOEKEMOER 


Die besoeker aan die sogenaamde 
,Grafkerk” in Jerusalem (hieroor het 
ons in die laaste artikel iets gesê), 
word deur onder andere die Rooms- 
katolieke kerk verseker: hierdie kerk 
staan op Golgota en hierdie kerk is 
gebou oor sy graf. Is dit werklik so? 
Het die mense daarin geslaag (die 
argeoloë, historici, teoloë, volkekun- 
diges ens.) om ondubbelsinnig weten- 
skaplik te bewys: hier is die kruis in- 
geplant, hier het sy versoenende ly- 
ding en dood plaasgevind, hier is Hy 
begrawe en van hieruit het Hy opge- 
staan uit die dode? 


Nou is dit vanselfsprekend dat hier- 
die vraag oor die plek van Golgota en 
die graf van die Heer, nie hier in 
Suid-Afrika in die studeerkamer van 
`n dominee uitgemaak sal word nie. 
Ons gaan slegs op twee moontlikhede 
in (daar kan meer wees), die ,,Graf- 
kerk” en die ,,Tuingraf”. 


Die Grafkerk: 


Ons neem aan dat daar 'n moontlik- 
heid is dat Golgota en die graf van 
Jesus aan die einde van die huidige 
,Via dolorosa” kan wees, hier waar die 
sGrafkerk” gebou is. Hierdie kerk is 
hoofsaaklik `n kruisvaarderkerk, dit 
wil sê `n kerk uit die dae van die 
Kruisvaarders. (Laasgenoemde het die 
stad Jerusalem op 15 Julie van die 
jaar 1099 vir die Christendom ver- 
ower). - 


7] Blaai om 





JERUSALEM. Die sogenaamde ,,Heilige Grafkerk” wat in hierdie artikel bespreek 


word, kan op die voorgrond gesien word. 

WAAR IS GOLGOTA EN DIE HEER SE GRAF? 


C] Van vorige bladsy 


Met die verowering is die oorblyf- 
sels van twee kerke, wat deur die 
Christenkeiser Konstantyn gebou is, 
gevind. Een van hierdie kerke het, 
volgens die tradisie, die oorlewerings- 
verhale, gestaan op die plek waar 
Jesus begrawe is en die ander een 
oor `n plek waar drie kruise gevind is. 
Daar tussen het `n baie klein hoogte- 
tjie (ons kan dit nie eens met ons 
klein ,,randjies” of ,,koppies” vergelyk 
nie) wat bekend was as ,,Kruisberg” 
gestaan. ('n .,Berg” was dit nie). Ons 
weet dat die kerke van Konstantyn in 
die jaar 1010 na C. deur Hakim ver- 
woes is. Die Kruisvaarders wat Jeru- 
salem van die ongelowiges verower 
het, het tot taak gehad om die hele 
kompleks van heiligdomme (graf en 
plek van kruisiging) onder een dak te 
bring. So het die sogenaamde ,,Graf- 
kerk” tot stand gekom. Dit lyk ook 
vir ons, uit wat ons gelees het, of die 
tradisie dat Golgota en die graf hier 
is, terug dateer tot in die vierde eeu 
na Christus, dit wil sê tot die dae van 
keiser Konstantyn. Ons weet dat op 
die Sinode van Nicea, 3825 ma C. 
keiser Konstantyn te kenne gegee het 
dat die heiligdomme gevind en her- 
stel moet word; dat daar kerke gebou 
moet word op hierdie heiligdomme. 
Ons het ook `n beskrywing van die 
kerkhistorikus Eusebius 336 na C., wat 
daardie tyd biskop van Caesarea was, 
oor hoe die graf van Jesus ,ontdek” is. 
Hy vertel dat biskop Macarios opdrag 
gekry het om die graf (en die kruise) 
te soek. Dit was Macarios wat besluit 
het dat gesoek moet word in Jerusa- 
lem onder die heidense (Romeinse) 
tempel wat gebou is deur Keiser Ha- 
drianus, ter ere van die godin van die 
liefde, Aphrodite. Hierdie Romeinse 
tempel is gebou in die jaar 1385 na C. 
Dit is gesê dat Hadrianus juis bo-op 
die Christelike heiligdomme sy tempel 
vir sy godin gaan bou het om sodoen- 
de die Christelike godsdiens soveel as 
moontlik skade aan te doen. Laasge- 
noemde verhaal is egter ook oorlewe- 
ring. Wetenskaplik gesproke staan 
die aanwysers van die sogenaamde 
,Grafkerk” as dié plek, voor die pro- 
bleem dat daar tussen die vierde eeu 
en die tyd van Jesus se begrafnis drie 
eeue 1ê, drie honderd jaar wat swyg 


soos die graf! Na die vierde eeu het 
ons wel informasie. Daar is byvoor- 
beeld die skrywer Alexander Mona- 
chus uit die sesde eeu. Hy skryf onder 
andere ook ,,oor die soektog na die 
heilige kruis”, en vertel dat Macarios, 
die biskop van Aelia, op die sinode 
van Nicaea opdrag van keiser Konstan- 

JERUSALEM. Die tempel-area met die ,,Klaagmuur'” op die voorgrond. In hierdie 

artikel word dit gestel dat die vraag waar Golgota en die Heer se graf geleë is, 

saamhang met die vraag waar presies die stadsmure geleë was ten tye van die 
kruisiging. 


tyn ontvang het om met die soektog 
te begin. Hierdie skrywer verhaal ver- 
der dat die keiser sy vrome moeder, 
Helena, gevra het om Macarios te 
help. Hierdie vrou, Helena, het `n 
,Soddelike openbaring” gehad om Je- 
rusalem toe te gaan. Toe Macarios en 
sy raadgewers radeloos was oor waar 
tog eintlik die plek van die kruis sou 
wees, het hy begin bid. Daarop is die 
plek wonderbaarlik aan hom ,,geopen- 
baar”, naamlik dat dit onder die hei- 
dense tempel van Aphrodite sou wees. 
Die keiser se moeder het hierop op- 
drag gegee om die tempel tot op die 
grond toe af te breek. Die uitgrawers 
het onder die fondamente op die graf 
afgekom, en daar baie naby is ook 
die drie kruise ,,ontdek”! Eusebius 
(336 na C.), in sy geskrif oor die 
lewe van genoemde Helena, het hier- 
die selfde verhaal vertel wat Monachus 
veel later in die sesde eeu opgeteken 
het, maar nou voeg Eusebius aan sy 
vertelling toe dat die kruise ,,teen 
alle verwagting in” daar gevind is. 


Wanneer mens hoor van sulke won- 
derlike ,,openbaringe”, dan kan jy 
toe nie anders nie as om te dink aan 


wat die Hebreërbrief sê: ,,Nadat God 
baie keer en op baie maniere in die 
ou tyd gespreek het tot die vaders 
deur die profete, het Hy in hierdie 
laaste dae tot ons gespreek deur die 
Seun” (Heb. 1:1). Hiermee bedoel ons 
nou nie om met een klap (met een 
teks) alles omver te gooi betreffende 
die sogenaamde ,,Grafkerk” nie, maar 
hiermee bedoel ons tog wel baie 
beslis, dat ons wat nie meer leef in 
die ,,ou tyd” nie, tog baie versigtig 
moet wees om nie al te maklik ons 
drome en ons ,,openbarings” as die 
stem van God te beskou of daarmee 
te identifiseer nie. Of die drie kruise 
vir 300 jaar onder die grond kon gelê 
het en as kruise daaruit gehaal is, 
kan in elk geval sterk betwyfel word. 
Ons moet dus met Van Selms in sy 
boek oor Jerusalem saamstem, dat al- 
hoewel hierdie moontlikheid, dat die 
sogenaamde ,,Grafkerk” staan op die 


['] Vervolg op bladsy 8 




















'N GESPREK MET DRIE PRIESTERS 


Hiermee gee ek `n getroue, woorde- 
likse weergawe, uitgediep uit my ge- 
heue na die beste van my wete. Ek 
doen dit nie alleen om die interes- 
santheid daarvan nie, maar ook om- 
dat dit vir een of ander van ons 
lesers van nut kan wees in dergelike 
ontmoetings. 


Dit was om nege-uur die aand. Ek 
het net van huisbesoek tuis gekom, 
en was besig om `n stukkie aand-ete 
te geniet, toe die telefoon op sy 
dwingende manier lyi. en my na hom 
ontbied. Ik neem die telefoongehoo- 
buis op en sê: Goeie naand, en dadelik 
kom `n versoek van die ander kant 
van die lyn af: Dominee, kom tog asse 
blief dadelik na my huis toe. Op my 
vraag: Wat is gaande en met wie praat 
ek, kom die antwoord: U praat met... 
en die persoon noem sy naam, ons sal 
maar sé: mnr. X. Dominee, sê hy, hier 
sit drie apostels by my en ek is nie 
teen hulle alleen opgewasse nie, want 
ek het nie die nodige tekste op die 
punte van my vingers nie. Kom help 
my asseblief. 

Ek antwoord toe: Ek kom net van 
my huisbesoek af en is nog besig om 
te eet. Maar waarom vra jy vir my? 
Aan watter kerk behoort jy en waar- 
om vra jy dan nie liewer jou eie 
predikant nie? 


Hy antwoord: Ek behoort aan die 
en hy noem die naam van `n 
susterskerk ..., maar my predikant 
wil nie kom nie, hy sê, hy is nie 
geinteresseer nie. 
Ek: Maar waarom vra jy nou juis 
vir my en nie een van die ander 
predikante van jou kerk nie? 


Hy: Omdat hulle ook tog nie sal 
kom nie en ek weet u sal wel kom 
help. 

Ek: Nou goed, ek is nou-nou daar. 

My vrou: Gaan jy nou regtig alweer 
uit. Jy was gistermiddag en vanmid- 
dag heeldag op huisbesoek. Is jy dan 
nie moeg nie? Oordoen jy dit nie? 

Ek: So `n kans om met daardie 
broeders kennis te maak, wil ek nie 
mis nie. 

Toe ek daar aankom, stel mnr. X 
hom self voor, want ek het hom te- 
vore nog nie ontmoet nie. Hy ken my 
wel, want soos die grappige spreek- 
woord sê: Die dominee is soos die 
bonte hond, almal op die dorp ken 
hom. 


Ons gaan bmne en ontmoet die drie 
priesters. Ek noem hulle nou maar 
mnr. A, mnr. B, en mnr. C. 


Maar hoe om so 'n gesprek nou te 
begin? Ek neem toe maar die woord: 
Aan watter kerk hehoorl julle drie? 


Mnr. A: Aan die Nuwe Apostoliese 
Geloof. 


Ek: In watter opsigte verskil julle 
van die ander Apostelgelowe soos die 
Apostoliese Geloofsending? 


Mnr. A: Ons handhaaf die kinder- 
doop, hulle nie. 


Ek: Maar voor ons verder gaan: 
Wat is julle drie? Is iulle apostels? 
Mnr. A: Nee, ons is priesters. 

Ek. Maar hoekom is julle dan nie 
apostels nie, maar priesters? Die Nu- 
we Testament sê mos: ,Hy het gegee 
sommige as apostels, ander as profete, 
ander as evangeliste, ander as herders 
en leraars” (Ef. 4:11). Hier word nie 
van priesters gepraat nie. 

Mnr. C: Ja, maar in die Hebreër- 
brief staan: Hy is priester volgens die 
ordening van Megisédek (5:6, 10), en 
hy noem nog `n paar tekste by. 

Ek: Maar mag julle dit dan sommer 
op julleself toepas? Dit sien mos nie 
op julle drie nie. Dit sien op Christus. 


Mnr. A: Maar die woord dominee 
en predikant staan ook nie in die 
Bybel nie. 


Ek: Maar weet jy wat beteken die 
woord dominee? Weet jy waarvan dit 
afgelei is? Dit is afgelei van die La- 
tynse woord: dominus en beteken 
maar net dieselfde as meneer en daar- 
teen het julle tog geen beswaar nie? 


Mnr. A: Ja, maar wat van predi- 
kant? Waar kom dit in die Bybel 
VOOr? 


Ek: Maar dan lees jy jou Bybel 
maar swak. Die Bybel praat tog baie 
van prediking, byvoorbeeld die opdrag 
van Jesus aan sy dissipels: ,,Gaan dan 
heen, predik die evangelie aan alle 
kreature en doop hulle”, en die apos- 
tel Paulus noem homself `n prediker 
(1 Tim. 2:7), en is daar verskil tussen 
prediker en predikant? Dit beteken 
tog maar dieselfde. Maar sê vir my 
watter ander verskille is daar tussen 
die kerke en julle Nuwe Apostoliese 
Kerk? 

Mnr. A: Ons het drie sakramente. 

Ek: Wat! het julle drie! Maar dan 
is julle vinnig op pad na Rome toe! 
Ons het net twee: Die heilige doop en 
die heilige nagmaal. Rome het sewe 
en julle het al drie. Maar wat is die 
drie? 

Mnr. Ac Die derde sakrament is die 
mededeling van die Heilige Gees. 


Ek: Wat! Het julle drie priesters 
beskikking oor die Heilige Gees? 


Mnr. A: Nee, nie ons nie, maar die 
hoofpriester. 


Ek: O hy! Het hy as mens beskik- 
king oor die Heilige Gees, dus oor die 
derde Persoon van die Goddelike 
Wese? Hoe kan dit? Is dit dan nie 
heiligskennis nie, dat `n mens die 
Heilige (Gees, die derde Persoon in 
die Goddelike Drieëenheid, kan mee- 
deel aan `n ander mens soos hy wil? 
Sé die Woord dan nie, dat die Gees 
vrymatig is, Hy blaas waarheen Hy 
wil? En deel julle dit aan ander mee, 
soos julle wil? 


Toe hier geen antwoord op volg nie, 
was die tyd daar om op `n ander punt 
te kom. Ek vra toe: Maar sê julle 
bietjie vir my: Wat soek julle by 
hierdie man? Ek ken hom nie, maar 
ek ken sy vader wat ouderling in sy 
kerk is. Hy het in `n Christelike huis 
groot geword en ek neem aan dat 
hyself `n Christen is, lid van sy kerk 
is en dat hy `n predikant het om hom 
te onderrig uit die Woord oor die 
dinge van die koninkryk van God. 


Wat het julle drie nou eintlik hier 
kom maak of het hy julle genooi om 
te kom? 


Mnr. C: Nee, ons het uit ons eie ge- 
kom om met hom oor goddelikheid 
te gesels. Ons gebruik ons vrye tyd 
om met ander oor goddelikheid te 
praat. Ek sien dit so, ons gee 'n tien- 
de van ons geld aan die Here en nou 
is dit mos reg, dat ons ook `n tiende 
van ons tyd vir goddelikheid gee. 


Ek: Hoe lyk dit vir my, het julle 
nie gekom om hom oor te konkel na 
julle kerk toe nie? Maar dit is lelik. 
'n Mens konkel iemand mos nie af van 
sy kerk nie! Sê nou twee van ons is 
boere en een het `n stuk of tien 
arbeiders op sy Dlaas en die ander 
man het net 'n paar, en nou gaan 
konkel hy van sy buurman `n paar van 
sy Bantoes af. Wat sal julle daarvan 
Sê? Dit is lelik, is dit nie? Julle moet 
nie mense afkonkel nie. Laat hierdie 
man en sy kerk met rus. Daar is mos 
genoeg ander mense wat buite elke 
kerk staan en miskien ook sonder God 
lewe. Waarom gaan julle nie liewer 
met sulke mense oor ,,goddelikheid"” 
praat nie? Miskien kan julle dan nog 
die middel in die hand van God wees 
om hulle terug te bring tot die geloof 
in God. As julle julle daarmee besig 


[7] Blaai om 

VRAEBUS...... 


Lykverbranding 


Lykverbranding: Wat sê die kerk 
daarvan? 


Vraag: 'n Suster uit Witbank wat 
haar naam nie vermeld wil hê nie 
wil weet wat die kerk se sandpunt 
ten opsigte van verassing of lykver- 
branding is. 

Antwoord: Lykverbranding is eintik 
van heidense oorsprong. Veral in In- 
dié is dit `n eeue-oue gebruik. In die 
Westerse lande is dit van resente 
datum, dit wil sê dit het eintlik eers 
in die 20ste eeu in die Christelike 
lande van Wes-Europa en ook by ons 
in Suid-Afrika posgevat. 


Dit kom meer voor in humanistiese 
kringe, hoofsaaklik by hulle wat nie 
meer sterk geloofsbande het nie en 
wat nie meer sterk vanuit die Heilige 
Skrif lewe nie. Op hierdie algemene 
stelling is daar wel ook uitsonderinge. 


Diegene wat dit in Westerse lande 
bepleit, lê klem daarom dat dit hi- 
giënies beter is. In oorbevolkte lande 
en by groot stede met bevolkings wat 
in die miljoene tel, lewer die ruimte 
vir ter aarde bestelling al meer pro- 
bleme op. Die begraafplase moet al 
groter word en vereis by sulke groot 
stede honderde morge grond wat om 
en by hierdie stede peperduur en 
byna onverkrygbaar is. 


Die Christelike tradisie is egter om 
ons afgestorwenes aan die skoot van 
die aarde toe te vertrou. Dit moet 
egter erken word, dat dit nie `n eis 
van die Christelike geloofslewe is nie, 
want die Bybel skrywe nie voor hoe 
ons dooies begrawe moet word nie. 


Daar is egter veel te sê vir die 
Christelike tradisie om te begrawe. 
Die Christendom het dit van Israel 
oorgeneem. Selfs ons taalgebruik het 
'n lys van woorde en terme wat op 
die begrafnis wys, soos ,aan die skoot 
van die aarde toevertrou”, ,,ter aarde 
yestelling”, ,,weggelê”, ,,ses voet on- 
ier die grond” ensovoorts. 

Wat by Christene sterk pleit vir 
jegrafnis is die simboliek van die 
coringkorrel wat in die aarde val en 
sterf om daarna ,,op te staan” en 
vrugte voort te bring (Joh. 12:24). 
ns verwys ook hier na die woord 
van Paulus in die klassieke hoofstuk 
or die opstanding: 

,En wat jy saai — jy Saai nie die 
liggaam wat sal word nie, maar `n 
blote korrel, byvoorbeeld van koring 
of van iets anders. Maar God gee dit 

'n liggaam soos Hy gewil het, en aan 
elkeen van die saadkorrels sy eie lig- 
gaam.” (1 Kor. 15:87 en 88). 


Verder pleit vir begrafnis sulke 
Bybelse woorde soos ,,stof is jy en tot 
stof sal jy terugkeer.” 


Maar nog sterker pleit vir begraf- 
nis bo lykverbranding die feit dat ons 
Here en Heiland self begrawe is en 
op die paasmêre as oorwinnaar oor 
graf en dood opgestaan het. 





WAAR IS GOLGOTA 
EN DIE 
HEER SE GRAF 


C] Van bladsy 6 


Bybelse Golgoto en die Bybelse graf 
van Jesus, op sterk oorlewerings- 
gronde, so vroeg as vanaf die 4de 
eeu na Christus bestaan, ,te bewijzen 
valt het niet”. Die plek wat die 
Roomse kerk (en andere) aanwys, is 
dus nie bo alle twyfel bewys nie! 


In hierdie ,,Grafkerk” is ook `n 
kapel wat gewy is aan die genoemde 
keiserin Helena. Van Selms merk op: 
,Ons gun die vrome moeder van 
Konstantyn, die bouer van die kerke 
van Jerusalem en Betlehem, graag die 
verewiging van haar naam, en dit te 
meer omdat hierdie ruim kapel, die 
eiendom van die Armeniërs, volgens 
ons smaak die beste stukkie bouwerk 
van die hele kompleks genoem moet 
word. Hier is meer rus en waardig- 
heid, meer aanbidding en misterie, as 
wat daar in die hele kerk saam is.” 


Daar is nog ander moontlikhede 
wat oorweeg kan word. Een daarvan is 
die sogenaamde ,,Tuingraf” (,Garden 
Tomb”) wat aangewys is deur gene- 
raal Gordon, so laat as 1882. Ek weet 
wel dat daar mense is wat hierdie 
,teorie” met een gebaar van die tafel 
af reël. So `n houding is egter seker 
nie billik nie. Oor hierdie tweede 
moontlikheid sal ons volgende keer 
handel, D.V. 


Mag ons egter herhaal: Nie waar 
Hy gekruisig en begrawe is en opge- 
staan het nie, maar DAT Hy gekruisig 
is, DAT Hy begrawe is, DAT Hy op- 
gestaan het, daarteen moet die toeris 
vaskyk, daarop moet ons almal bedag 
wees. 


GESPREK MET 
DRIEË PRIESTERS 


[7] Van vorige bladsy 


Sou hou, sou julle ywer gewaardeer 
kan word, maar nie om hierdie man 
en sy gesin na julle kerk te probeer 
konkel nie. 


Mnr. A: Nou gee u vir ons so 'n 
lysie en ons sal met die mense gaan 
praat. 


Ek: Nee, ek het nie `n lysie van 
sulke mense vir julle nie, maar ek kan 
jou twee name noem van mense wat 
buite die kerk lewe. Ek noem toe die 
twee gesinne se name en die gesprek 
vlot nie meer nie. Hulle het al stiller 
geword totdat mnr. B. naderhand sê: 
Ek dink ons loop nou maar. En daar- 
mee was die gesprek geëindig. 


Na hulle vertrek vra ek aan mnr. X: 
Hoe kom hulle aan jou? Wat het hulle 
hierheen laat kom? Hy sê toe hy weet 

nie, maar al wat hy kon dink is, dat 
iemand van daardie geloof met wie 
hy saam werk, hulle seker om een of 
ander rede gestuur het. 











DIE GEMEENTE NEWCASTLE 
bied aan ten behoewe van hul 
KERKBOUFONDS 





Kerkwapen 19 cm. hoog en 16 em. 
breedt van gietyster. Bronskleurige 


afwerking. Pragtige muurversiering 


wat ook staan gemaak kan word. 
Bestel k.b.a. of k.m.b. van Die Skriba, 
Posbus 386, Newcastle, teen R2.50 elk. 


Koper betaal spoorvrag. 








WELKOM AAN TWEE NEDERLANDSE 
TEOLOE 


Twee uitstaande Nederlandse teoloë 
kom 'n besoek aan ons land bring. 


Ons roep hulle `n hartlike welkom 
toe. Hulle is prof. dr. G. C. van Niftrik, 
die bekende dogmatikus aan die stede- 
like universiteit van Amsterdam en 
prof. dr. A. S. van der Woude, die Ou 
Testamentikus aan die Ryksuniversi- 
teit van Groningen. 


Hierdie twee manne is albei goed 
bekend en ook gunstig bekend in 
Suid-Afrika. 


Prof. Van Niftrik het `n paar keer 
sterk op die voorgrond gekom. Eers- 
tens, sou ek sê, omdat hy feitlik die 
man was wat die groot Switserse teo- 
loog, Karl Barth, in Nederland be- 
kendheid gegee het. Hy is `n bewon- 
deraar van die groot Switserse dog- 
matikus, maar geen slaafse volgeling 
en naprater van Barth nie. Hy het 
groot waardering vir Barth se grote 
gees, vir sy, ek meen, dertien dik 
wérke oor die dagmatiek, maar hy het 
Gok sy voorbehoude in verband hier- 
mee. 


Tweedens het prof. Van Niftrik 
bekendheid verwerf deur sy al langer 
wordende reeks publikasies waarvan 
ek enkele noem: sy ,Kleine Dogma- 
tiek”, ,,Een Beroerder lIsraels”, ,De 
Belydenis aller eeuwen”, en ,,Waar 
zyn onze doden?” In al hierdie werke 
het hy hom laat ken as 'n man met 
`n vaardige pen, wyd belese en goed 
Bybels in sy beskouings. 


Derdens het hy in die kalklig ge- 
tree in verband met die ,,Geluigenis” 
deur hom opgestel en onderteken deur 
ses bekende professore en ongeveer 
twaalf predikante, almal van die Neder- 
landse Hervormde Kerk. In hierdie 
kragtige getuienis word die kerk op- 
geroep tot besinning in verband met 
die geestelike verwarring op kerklik 
en teologies gebied waardeur die kerk 
heen en weer geslinger word onder in- 
vloed van allerlei wind van leer. As 
konfessionele teoloog is hy deur link- 
se groepe in die kerk lelik aangeval, 
maar kragtig in die Here het hy sy 
man gestaan. 


Prof. dr. A.S. van der Woude is 
'n jonger teoloog, opvolger van die 
Groninger Ou Testamentikus L. H. K. 
Bleeker. 


Prof. dr. Van der Woude vorm 
Saam met prof. dr. A. van Selms die 
redaksie van ,Die Prediking van het 





Ds. G. C. van Niftrik 


Oude 'Testament” om met 'n span 
medewerkers uit Nederland en Suid- 
Afrika 'n reeks kommentare op die 
Ou Testament die lig te laat sien. 


Hierdie twee gewaardeerde gaste 
het meer begrip van die Suid-Afri 
kaanse probleme as die meeste Neder- 
landers. Dit is dus goed dat hulle 
self kom kyk en hulself nog beter 
op hoogte van sake stel. As vakmanne 
sal dit vir ons teoloë wins beteken om 
nouer voeling met hulle te kry en te 
leer van hulle. 


— Joh. Dreyer. 





Ek moet erken dat die grootheid 
van die Heilige Skrif my met bewon- 
dering vervul en altyd indruk maak 
op my hart. Deursoek die geskrifte 
van alle wysgere met hulle praal en 
diksie (seggenskrag); hoe veragtelik 
is hulle vergeleke by die Heilige Skrif. 
Is dit moontlik dat 'n werk so een- 
voudig, so subliem (verhewe), die 
werk van mense sou wees? 


— Rousseau. 


Seoul, Korea — Daar is meer kerke, 
Presbiteriaanse, in Seoul, die hoofstad 
van Suid-Korea, as in Engeland en 
Wallis saam. Daar is meer as 1,000 
protestantse kerkgeboue en twee-derde 
van hulle is presbiteriaans. 


— RE.S. 


VERTROOSTING 


OPGEDRA AAN: MEV. (DS) F. J. V. 
VAN S.W.A. 


My siel, die Heer in Majesteit so groot 

Bestuur en rig my lewensboot 

Langs weë, deur Hom vir my bepaal, 

En skenk 'n skat, by wie my hart sal 
dwaal: 

`n Vader, moeder en gesin, 

Vir wie ek innig en opreg bemin! ... 


Maar oo, my siel ek voel verlate en 
alleen, 

Met hart wat bloei en oë wat ween: 

Die dood het hier oor my gebuk, 

En 'n deel van die skat word wegge- 

VEE sae 


Wees stil my siel, en rustig in die 
Heer, 

Want een groot waarheid het Hy my 
geleer: 

Al neem Ek moeder, wie tog aan my 
hoort, 

Kyk om jou heen: 'n vrugteboord — 

So ryk aan dit wat jou hart begeer — 

Gevul met liefde en veel meer; 

'n Huis, 'n man, `n kroos, 

En geloof in Hom! O, wat 'n troos! ... 


Nee my siel, ek sal my hoof weer 
opwaarts hef 

En trots die rou, die dood se angel tref 

Met dié uitroep: Al gaan ek deur `n 
donker dal 

Bly Hy my Heil, my Hoop, my Al! 


— FRANCOIS. 





OP ei 


VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl. 


ee ee ee 

KRONIEK ...... 


Gemeente-opbou 


Ons volk is besig as gevolg van 
landstoestande en landsbeplanning `n 
volk van verhuisers te word. Die wa- 
ternood van die Witwatersrand bring 
mee dat die industrieë ander bronne 
begin ontgin. Die grensnywerhede 
bring `n bevolkingsverskuiwing mee. 
Die ontdekking van nuwe mineraal- 
neerslae bring mee die totstandko- 
ming van nuwe dorpe en stede byvoor- 
beeld Phalaborwa. Nuwe hawegebiede 
word ontwikkel byvoorbeeld Richards- 
baai en moontlik die Saldanabaai-pro- 
jek. Die nuwe Verwoerddam hou gewel- 
dige moontlikhede in vir die landbou 
en so ook kleinere damme soos die Stry- 
domdam in Natal. Die voorlopers van 
hierdie landswye verhuisings-proses 
is reeds orals waarneembaar. 


Wat word van ons kerk se lidmate 
wat in die dele van ons land beland 
waar daar as gevolg van die historiese 
gebeure geen gemeentes van ons kerk 
is nie? En wat doen ons as kerk om 
hierdie lidmate vir ons kerk te behou 
om sodoende ons kerk van sy reg- 
matige groei op landswye basis te 
probeer verseker? 


Jare gelede het ons kerk al begin 
om aan hierdie saak aandag te gee. 
Daar is fondse in die lewe geroep en 
gemeentes is gevra om aan hierdie 
fondse steun te gee sodat kleinere 
gemeentes en nuwe ontwikkelde ge- 
biede gehelp kan word om kerkgronde 
te bekom en/of kerkgeboue op te rig. 
Die fonds het al verskillende name 
gehad maar die onderliggende gedagte 
was dat ons kerk se geld deur middel 
van hierdie fondse beskikbaar gestel 
moet word vir die werk van die kerk. 
Tans is dit ook moontlik vir gemeen- 
tes om by die kerk self geld te belê 
teen `n redelike rentekoers sodat hier- 
die geld uitgeleen kan word aan ge- 
meentes van ons kerk teen 'n laer 
rentekoers as wat dit op die oop mark 
beskikbaar is. Blykbaar is hierdie me- 
tode gevolg omdat daar langs die weg 
van kollektelyste en vrywillige by- 
draes nie genoeg middele in die kerk 
gevind kon word nie. 


Die geskiedenis van hierdie pogings 
om `n onderlinge hulpbetoon in die 
kerk tot stand te bring, toon twee 
dinge: oor die algemeen was daar in 
die verlede weinig begrip vir die min- 
der bevoorregte gemeentes en weinig 
belangstelling in die algemeen vir die 
welsyn van ons kerk in die provinsies 
waar ons mense dun gesaai is; ten 
tweede dat daar 'n verkeerde waarde 
geheg word aan die begrip ,rente”. 

Ten opsigte van die eerste afleiding 
begin die toestand gelukkig geleidelik 
verander. As gevolg van die landswye 
verhuisinsproses begin almeer mense 
ontdek dat die mense in ander dorpe 
en provinsies nie meer onbekendes 
vir hulle is nie — dit is nou hulle eie 
kinders of familie wat verplaas word 
of `n beter betrekking vind in Kaap- 
land, Suidwes, ensovoorts. Die bekom- 
mernis oor 'n kerkgebou, `n gemeente 
se bestaan, die bearbeiding en groei 
van klein gemeentetjies word nou 
meteens vir baie mense `n werklike 
probleem want die vraag ontstaan: 
wat word nou van my kinders of 
familie? Sal hulle in die vreemde in 
vreemde kerke beland en verlore gaan 
vir die kerk van ons vaders of sal 
hulle by `n ander kerk aansluit of 
selfs buitekerklik word? 





DR. A. J. G. DREYER 


Ongelukkig groei die besef dat die 
verplasing elke mens kan tref, ook 
die mees gevestigde en geswore pro- 
vinsialis, nog te stadig. Die kerk kan 
nie wag totdat hierdie volksverhuising 
in volle swang is na al die nuwe ont- 
wikkelingspunte nie. Ons kan nie 
wag totdat al die mense getrek het 
en dan gaan poog om hulle agterna 
op te soek nie — dan is dit reeds 
klaar te laat. As ons bloot ons eie 
mense wil behou, dan kan ons op die 
nuwe groeipunte nie soos in 'n geves- 
tigde omgewing, dit wil sê wat ons 
kerk betref, wag totdat daar `n self- 
standige gemeente is en dan dit aan 
die gemeente oorlaat om kerk te bou 
nie. Ons moet op elke plek waar daar 
'n moontlikheid van kerklike groei is, 
die kerk(ie) daar stel en die bearbei- 
ding versorg sodat daar `n gemeente 
tot stand kan kom. As ons nie bereid 
is om hierdie ,,waagstuk” aan te pak 
nie, verloor ons ons eie mense. Een 
voorbeeld ter stawing is genoeg. Die 
sensus van 1958, toe Uitenhage begin 
ontwikkel het tot `n industriële kom- 
pleks, het aangetoon dat daar destyds 
reeds ongeveer 2000 lede van ons kerk 
in daardie dorp en omgewing was. 
Ons het nou nog geen gemeente daar 
nie! Uitenhage word vanuit Port Eliza- 
beth bearbei. Daar is 'n wyk of twee. 
Wat het van daardie 2009 Hervormers 
geword? Waarskynlik is hulle vir ons 
kerk verlore. 


Om `n kerkgebou op te rig, kos geld. 
'n Klein gemeente kan geld goedkoper 
by die kerk leen as elders omdat ons 
hulp daarin bestaan om die rentelas 
`n bietjie kleiner te maak as in die 
handelswêreld. Maar die kerk is geen 
handelswêreld nie en ons behoort nie 
in dieselfde begrippe as die handel te 
dink nie, Vir ons behoort die rente 
op ons geld nie te bestaan uit Rand en 
sent nie. Die uitdra van die evangelie, 
die groei en vooruitgang van ons kerk 
— dit is die rente van die kerk. En 
hierdie rente is soos die Skrif sê: 
Werp jou brood op die water want 
na verloop van baie dae sal jy dit 
vind” (Pred. 11:1). Maar dit lyk my 
soms of ons kerk al so vermateriali- 
seer is dat elke sent rente op die ge- 
meentes se geld wat verkry kan word, 
van groter waarde beskou word as die 
uitdra van die evangelie en die groei 
van ons kerk. 


Dit is lankal tyd dat ons moet leer 
om ons brood op die waters te gooi 
— en die Heer van die kerk sal sorg 
dat ons dit terugvind met rente! Nie 
met geldelike rente nie maar die rente 
van groei en vooruitgang van die 
evangelie en van ons kerk en die 
behoud van ons familie en kinders. 


Elke gemeente weet dat die delging 
van kapitaalskuld nie `n probleem is 
nie, wel die delging van die rente. 
Dit is ook die nekslag van talle ge- 
meentes op nuwe ontwikkelingspunte 
in ons land. In geloof en vertroue 
word die bou van `n kerk soms deur 
'n handjievol mense aangepak we- 
tende dat hulle vir die toekoms en 
toekomstige groei benlan. Waarom 
kan ons gemeentes wat geld het om 
te belê dit nie rentevry aan hulle 
beskikbaar stel nie — die kapitaal 
kom terug; die rente is die groei van 
die kerk en die gemeente ly geen 
skade nie en ons kerk baat daarby. 
Trouens, is dit nie die gees en gesind- 
heid waarmee offergawes aan die kerk 
gegee word nie? 





Wie dit as `n opdrag van die kerke 
sien om die armes en verdruktes met 
wapens in hulle rewolusionêre stryd 
te steun, sien Jesus opvallend anders 
as wat die Bybel Hom verkondig . .. 

Die kerk mag as sodanig nie oproep 
tot gewapende stryd nie. 


— $S. Kooistra. 





Die EVANGELIE en die MODERNE MENS 


Agtergronde van die Nuwe Teologie: 


In ons behandeling van die Nuwe 
Teologie is dikwels gewys op die in- 
vloed wat die filosofie op die meeste 
van hierdie teoloë het. Verskillende 
van die temas in die Nuwe Teologie 
is dan ook glad nie so nuut nie. Hier- 
die teologie stel, soos geblyk het, die 
eis dat die kerk en prediking die 
bereikte mondigheid van die mens 
sal erken en respekteer. Die slag- 
spreuk oor die mondigheid van die 
mens is egter glad nie so nuut nie. 
Die 18de eeuse Verligting het die 
mens al as eindelik mondig verklaar. 





DS. D. J. C. VAN WYK 





Die Verligting het gemeen dat hy die 
ware wese van die mens ontdek het, 
naamlik in sy rede. Die leuse van die 
Verligting was: die outonomie van die 
menslike rede. Die Verligting is vOOTr- 
afgegaan deur die geweldige gebeur- 
tenisse, wat `n definitiewe einde maak 
aan die middeleeue en die middeleeu- 
se gedagtewêreld. Die ontdekkinge 
van Copernicus, Galilei en Kepler, het 
die lewensbesef van die mensheid in- 
grypend verander. Die ou rus en se- 
kerheid verdwyn. Die aarde het vroeër 
na 'n veilige tehuis gelyk. Nou blyk 
alles egter anders te wees. Die aarde 
het geblyk baie veiliger te wees as 
wat altyd gedink is, en op hierdie 
bewegende planeet was die lewe dus 
nou ook onveiliger as wat altyd ge- 
meen is. Die Verligting was die eerste 
poging om na die besef van angs en 
onsekerheid weer rus, vrede en seker- 
heid vir die mens te verwerf. Dit wil 
die lewensangs, eie aan die mens na 
Copernicus, onder die knie kry, en 
vir die mens weer sy plek, roeping en 
taak aanwys. Hierdie sekerheid word 
gevind in die outonomie van die mens- 
like rede. So word die Verligting 'n 
tyd van ongeremde kritiek op die 
Bybel en die wonder waarvan die 
Bybel vertel. As ons na dit alles 
luister, besef ons dat die Verligting 
nie `n dooie stuk verlede is nie, maar 
'n springlewende werklikheid en mag 
in die lewe en denke van die 20ste 
eeu. 


Die revolusionêre taak van die Ver- 
ligting het daarin bestaan om te sorg 
dat alle besonderhede afgestroop word 
en om mee te werk aan die ontstaan 
van 'n vir alle mense identieke mens- 
heidskultuur in ooreenstemming met 


die idee van die algemene mens. Nog 
een stap verder en die eis word gestel 
dat in die plek van die nasionale tale 
die een wêreldtaal sal kom. Kan ons 
dan nog spreek van die Verligting as 
'n stuk dooie verlede? Vele politieke 
en maatskaplike en selfs teologiese 
aspirasies van ons tyd het hierdie 
antropologiese oortuiging van die Ver- 
ligting tot grondslag. Alle mense is 
gelyk! En toe al hierdie ideale van 
die Verligting in vervulling moes 
gaan, toe breek die Franse Revolusie 
uit! 


Maar ook in die 19de eeu is daar 
vele strominge, veral op die gebied 
van die filosofie, waarvan ons die 
invloed duidelik in die Nuwe Teologie 
sien uitslaan. Feuerbach sê al in die 
19de eeu dat die geloof in wonders 
die geloof is in die vervulling van ons 
eie mense. En Nietzsche sê God en 
mens kan onmoontlik naas mekaar be- 
staan. Die bestemming van die mens 
is om heer en meester van die wêreld 
te word, en alles wat dit in die weg 
staan moet tot die grond toe afgebreek 
word. Hy sê ook dat die waardes soos 
die ware, goeie en skone nie bestaan 
nie, omdat die bo-sintuiglike wêreld 
van ideale en norme geen sin meer 
het nie. Tot hierdie opvatting het die 
materialisme van Marx ook baie aan- 
leiding gegee. 


Wat meer is: Nietzsche het God 
ook al dood verklaar. By Nietzsche 
het dit beteken dat die geloof in God 
verdwyn het, en die vraag na Hom 
verstom het, dat in 'n onstuitbare 
beweging van bo na hier benede dit 
met die metafisika heeltemal afgeloop 
is. Die wêreld daarbo, wat vir die 
mens van vroeër die werklike wêreld 
en lewe was, is nou van geen beteke- 
nis meer nie, is in sy onwerklikheid 
ontmasker. Die oomblik wanneer dit 
gebeur, sien die mens hom voor die 
taak gestel om heerskappy op die 
aarde te neem. Sy outonomie is dus 
`n noodweer. Dit lei tot die sekulari- 
sering van die wêreld. Die konsekwen 
Sie daarvan is die ateisme. 


Die idealistiese strewe van die 19de 
eeu tree terug voor die bestaan in 
vertwyfeling en angs in die 20ste eeu. 
Die bewussyn van `n bestendige voor- 
uitgang tree terug vir die gevoel van 
'n permanente krisis. In die eksisten- 
siefilosofie, die filosofie wat vra na 
die sin van die mensebestaan vind die 
moderne lewensgevoel 'n besondere 


uitdrukking. Al die verteenwoordigers 
van die eksistensiefilosofie verkondig 
die volstrekte outonomie van die 
mens. Na twee wêreldoorloë heers 
daar by hierdie mens wat vra na die 
sin van alles, `n ondergangstemming. 
So sê Sartre dat die bestaan in en 
om die mens sinloos is. Die mens moet 
self daaraan sin gee. In die skepping 
van waardes is die mens volkome vry. 
Hy is aan niks en niemand gebonde 
nie. Objek'iewe maatstawwe vir goed 
en kwaad bestaan nie. Die mens alleen 
is sy eie maatstaf. God bestaan nie 
en kan ook nie bestaan nie want dan 
sou die mens nie volkome vry wees 
nie. Daar bestaan net mense. Ons ge- 
slag het God oorlewe. Die mens moet 
homself ontdek as wese wat vir die 
wêreld verantwoordelik is! Al wat he 
langrik is, is dat die mens moet 
handel. Dat iv handel, en nie hoe jy 
handel nie. Ook die Neo-positiwisme 
fenomenologie en analitiese filosofie 
oefen op die Nuwe Teologie 'n ge- 
weldige invloed uit. Die analitiese 
filosofie kom in verset teen leë en 
holle spekulasie met woorde sonder 
betekenis en begrippe sonder inhoud. 


“In al hierdie dinge lê die agter- 
grond, nie net van die Nuwe Teologie 
nie, maar ook van die moderne kuns 
en literatuur. Geen bo-wêreldse werk- 
likheid meer nie. Die lewe word aan- 
vaar, maar sonder sin, sonder opdrag, 
sonder God. Wat die mens met sy lig- 
gaam en die drange van sy liggaam 
maak is nie belangrik nie, want daar 
is geen moraal nie. Die duisternis en 
verlorenheid van die mens leef in die 
moderne kuns. Hier heers nie meer 
ateisme nie, maar nihilisme. Niks het 
meer waarde nie! Ons het reeds gewys 
op die sogenaamde strewe na eerlik- 
heid by die beoefenaars van die Nuwe 
Teologie. Eerlikheid by ander en by 
hulle self. Hiervan spreek die mo- 
derne musiek en literatuur — trouens 
die hele moderne kuns — boekdele 
vol. Dit wil alles ontmasker. Die kun 
stenaar skeur alles waarvan hy ver- 
moed dat dit 'n skynwêreld is, uiteen. 
Hy doen dit om, so word aangevoer, 
eerlik te wees en ander deur kon- 
frontasie met hierdie eerlikheid tot 
eerlikheid te dwing teenoor homself, 
sy eie leefwêreld en kultuur produkte. 
'n Goeie voorbeeld hiervan is die so- 
genaamde happening”! Aldus een 
van die verteenwoordigers van die 


Nuwe 'Teologie! 
] Blaai om 

DIE EVANGELIE EN 
DIE MODERNE MENS 


] Van vorige bladsy 


Waar die ateisme vroeër die saak 
van `n klein groepie mense was, is dit 
tans die lewenshouding en mentaliteit 
van tallose mense. Dit is hierdie ba- 
lans van die moderne tyd waarmee die 
teologie hom tans gekonfronteer sien. 
Die Nuwe Teologie gaan daarvan uit 
dat eerlike teologie nog alleen moont- 
lik is in die onmiddellike nabyheid 
van die ateisme. 


In die middeleeue was die lewe op 
die aarde konkreet die lewe in die 
kerk. Die sigbare dinge is tekens van 
die onsigbare. Die natuur word deur 
die genade voltooi. Die kerk deel die 
sakramente uit, en die sakramente 
werk die genade en die genade voltooi 


die natuur. Daarom heers die kerk oor 
die ganse lewe. Daarom sê ons die 
wêreld van die middeleeue was `n 
kerklik-sakramentele wêreld. Kenmer- 
kend ook vir die middeleeue was sy 
gesagseerbiediging. Dit het sy oor- 
sprong in die aanvaarding van die 
Bybel as die absolute en onfeilbare 
Woord van God, en waaroor die kerk 
wag gehou het. Op die vraag: hoe 
moet die mens in die wêreld lewe en 
tegelyk aan God vashou, hoe moet hy 
met sy rede dink maar tegelyk met 
sy hart glo, op dié vraag antwoord 
die middeleeuse mens: begin by God 
en die geloof. Die Verligting begin in 
die 18de eeu om anders te antwoord: 
begin by die wêreld en by die rede. 
Nou kom die indiwiduele mens na 
vore, die mens wat innerlik los is van 
alle uitwendige vorme van gesag, dus 
ook van kerkgesag. Na die ontdekking 
van Corpernicus, Galilei en Kepler, 


het nie meer die teologie nie, maar 
alleen die natuurwetenskap alleen 





seggenskap oor die waarheid. Vir die 
20ste eeuse mense het die tegniek oor- 
geneem wat God vroeër moes doen. 
So word dit gestel deur die Nuwe 
Teologie. Al meer doen die mens self 
wat vroeër aan bonatuurlike magte 
toegeskryf is. Met behulp van weten- 
skap en tegniek word die mens in 
plaas van onderworpe aan, oppermag- 
tig oor die natuur en die natuurkragte. 
Daarmee saam verloor die mens sy 
gevoel van hulpeloosheid en daarmee 
ook sy behoefte aan geloof in `n bo- 
wêreldse werklikheid. Daarby word 
die nuttigheidsaspek oorheersend. Al- 
les word gemeet volgens sy nuttig- 
heid. Beklemtoning van die funksio- 
nele. Dit alles geskied alleen met 
die oog op en in diens van die mens. 


Dit is die uitdaging van sekulari- 
sasie aan die Christelike geloof. En 
hierdie uitdaging wil die Nuwe 'Teo- 
logie aanvaar. 


(SLOT VOLG) 





Die Godsdienstige Opvoeding van die Kleuter 


Hier word nie bedoel die opvoeding 
van die kleuter se godsdiensgevoel 
nie. Elke mens en kind is van nature 
godsdienstig. Ook hierdie natuur is 
deel van sy sondige natuur. Om net 
hierdie ,,aanleg” in die opvoeding te 
ontplooi, is `n algemeen-sondige saak. 
Ons wil onder hierdie opskrif die 
Christelike geloofsopvoeding op die 
oog hê. 


Om niks positiefs in die opvoeding 
aangaande die geloof te doen nie, is 
om die kind ankerloos aan die libera- 
lisme oor te laat. Dis uitsonderlik om 
vandag 'n gesin te vind wat soos ons 
ou mense gereeld Boekevat. Maar dit 
alleen gee in ons moderne omstandig- 
hede nie `n voldoende patroon vir 
feiteplasing nie. Jy kan jou kind as 
regte Afrikaner opvoed en as ware 
Christen en as moderne mens maar 
met `n drieledige persoonlikheid. Om- 
dat aan die kind nie die noodsaaklike 
verhoudinge en geintegreerdheid van 
hierdie drie persoonlikheidsreliëfte 
tuisgebring is nie, kom daar 'n botsing 
in sy gees. Die maklikste weg wanneer 
sy stel moderne mens-beginsels bots 
met sy stel Christelike beginsels of 
Afrikaner beginsels, is om uiteindelik 
beide of alles oorboord te gooi. Jou 
vryheid as beginsel is dan 'n liberalis- 
me vanweë `n opvoedkundige krisis. 

Die geloofstoerusting moet by die 
begin van die mens begin. Die spreek- 
woord sê `n mens word nooit te oud 
om te leer nie maar `n mens is in 
hierdie verband nooit te jonk om te 
begin nie. Met `n geleentheid het `n 
moeder aan 'n deskundige op hierdie 
gebied gevra wanneer sy haar kleuter 
moet begin godsdiens onderrig gee. 
Hy het haar gevra: Hoe oud is u kleu- 
ter. Op haar antwoord dat dié vier 
jaar is, het hy gesê: Gaan dadelik 
huistoe en begin want u is vier jaar 
agter. 





DR. H. G. VAN DER WESTHUIZEN 





Daar is 'n paar uitgangspunte wat 
ons kan gebruik in hierdie verband. 
Die doel van hierdie opvoeding moet 
altyd helder voor oë gehou word soos 
die huweliksformulier dit stel: ,, . .. 
dat hulle (die egpaar) hul kinders 
wat hulle mag kry, in die waaragtige 
kennis en vrees van God tot sy eer en 
tot hulle saligheid moet opvoed.” 


Vanselfsprekend behoort ons in te 
sien dat dit verkeerd is om alles aan- 
vanklik te wil oordra aan die kleuter. 


Die doopnsformulier leer ons die regte 
proses, naamlik om soos ,, . . . hulle 
opgroei, (die kinders) hieromtrent 
breedvoeriger te onderrig.” Die begin- 
jare van `n kind is wel sy belangrikste 
jare; die eerste drie of vyf of ses of 
sewe. Min of meer al die opvoedkun- 
diges stem saam dat `n persoonlikheid 
in hierdie jare gemaak of gebreek 
word. Omdat dit die kosbaarste jare 
is en die breedvoerigheid in die on- 
derrig algaande eers moet kom, sal 
ons aanvanklik slegs die radikale skar- 
niere moet aanbring waaraan die deur 
van die kind se persoonlikheid moet 
oopgaan. 


Omdat die kind sondaar gebore is 
(Ps. 51:7; 1 Joh. 1:8), moet daar van- 
voor die Christelike grondslag in sy 
lewe gelê word. want hy het dit nie 
aangebore nie. Hierdie opvoeding moet 
dus grondig wees. In hierdie verband 
wil ek die opvoeding onderskei in 
afrig (train) en onderrig (teach). Die 
kleuter moet meer afgerig word. Daar 
moet deurgaans beginsels by hom in- 
geplant word. Hierdie werk is fonda- 
mentlegging (Heb. 6:1), insnyding 
(Luk, 6:48), inskerping (Deut. 6:7). 


7] Na volgende bladsy 






































GODSDIENSTIGE OPLEIDING VAN 


DIE KLEUTER 


C] Van vor ge Lladsy 





Anders word 'n huis gebou, met goeie 
materiaal miskien, maar sonder fonda- 
ment. En as die groot waters van die 
vele vloede van vandag verrys, stort 
die huis ineen (Luk. 6:49). Is dit nie 
waar die verwildering en permissiwi- 
teit van ons moderne jeug vandaan 
kom nie? Kleuteropvoeding is dus nie 
breedtewerk of hoogtewerk nie maar 
dieptewerk. 


Omdat afrigting grootliks dissipline 
is, moet dit herhaaldelik wees. Deut. 
Ge as jy im jou! huis! sic en 
as jy op pad is en as jy gaan lê en as 
jy opstaan.” Heel aan die begin veral 
moet die herhaling as't ware `n onaf- 
gebroke voortduring wees. SO dat die 
afrigting 'n hele atmosfeer is en nie 
net periodieke dade nie. Hoewel 'n 
kind meer hoor en verstaan as wat 
ons vermoed, is dit tog so dat hy nie 
met sy verstand alles kan begryp nie. 
Maar lank daarvoor drink hy al die 
stemming wat daar heers met sy onlt- 
luikende gemoed in. Daarom sal aan 
die begin nie gekonsentreer kan word 
op spesifieke onderrig nie maar die 
algemene milieu waar die kind groot 
word. 


Hier kom die belangrikheid van die 
moeder sterk na vore. Sy is milieu- 
skepper nommer een. Dis seker nie 
uit die Bose dat die vrou buitenshuis 
werk as omstandighede dit vereis nie. 
President M. T. Steyn het al daarop 
gewys dat ons vrouens agter die ploeg 
geloop het, toe hulle mans op die 
slagveld was. Die huweliksformulier 
sê ook dat die eerste doel van die 
huwelik is ,,dat die een die ander 
moet help en bystaan in alle sake wat 
tot die tydelike en ewige lewe be- 
hoort.” Onder ,tydelike sake” kan 


seker finansiële inkomste van die vrou 
se kant, getel word. Maar die prioriteit 
van haar moederskap moet nie onder 
hierdie hulp ly nie. Vandag sien ons 
dat baie moeders werk, nie om eerlike 
hulp vir die man te wees nie, maar 
geëmansipeerde eersugtige wat wil 
leef in weelde en gemaksug. Hierdie 
sonde word reeds besoek aan ons 
kinders. Wanneer die kinders by die 
huis is (en baba's en jong kleuters 
behoort by die huis te wees) en die 
man by die huis, moet die moeder 
onder alle omstandighede by die huis 
wees. 


Om die regte stemming te verkry 
waarin die kind se aanvanklike afrig- 
ting lê, moet die moeder konsekwent 
optree. Behalwe dat albei ouers altyd 
as ware Christene teenoor mekaar 
optree en ook so na buite leef, is daar 
'n paar momente wat in hierdie ver- 
band van oneindige betekenis vir die 
kind is. Die kind vergeet baie gesegde 
dinge maar die stemming van huis- 
godsdiens uit sy kinderdae, ingedrink 
deur sy gees, vergeet hy nooit. Die 
moeder moet konsekwent die geleent- 
heid skep waarin vader huisgodsdiens 
in alle waardigheid hou. 'n Tweede 
moment waar die kind gekonfronteer 
word met die geloofsdinge, ewe al- 
gaande as by die eersgenoemde, is die 
tafelgebed. Derdens kerkgang. Ook 
met laasgenoemde moet soos met die 
vorige twee konsekwent opgetree 
word. Die moeder is dié een wat elke 
keer haar huishouding so moet inrig 
en die geleentheid moet skep daar- 
voor. Die vierde moment doen sigself 
voor. Die kleuter sal algaande vrae 
begin vra oor alle sake. Omdat die 
moeder die eerste persoon is wat hy 
bykom en behoort by te kom, is dit 
haar voorreg. Sy moet hierdie vrae 
aanmoedig nie onimoedis nie. Daarby 
moet sy die vrae vanuit n konsekwen- 
te Christelike geloof beantwoord. Dis 
baie belangrik. Sy moet altyd positief 
wees. Iemand het die voorbeeld aan- 
gehaal dat `n seuntjie vir sy mammie 
gesê het: Kom kyk, ek het Jesus 
gesien. Daarop het sy nie gesê dis 
snert nie. Sy het gaan kyk. Oorkant 
die straat op die vyfde verdieping het 
`n grys bebaarde ou man gesit. Sy het 
positief aangesluit by haar kleuter en 
gesê dat Jesus hoog is, maar veel 
hoër as die vyfde verdieping, dat Hy 
eerbiedwaardig is, soos die indruk van 
die ou oom op hom gemaak het, maar 
nog veel meer. Ja, dat die hoogte en 
eerbiedwaardigheid van Jesus ook 
anders is as dit wat die kleuter sien. 
Dus dit is nie Jesus nie. As die moe- 
der negatief net sy stelling ontken het 
as onwaar, word Jesus naderhand 'n 
onwaarheid, `n onwerklikheid. 


Die kind self sal met sy vrae bepaal 
wanneer u moet begin met bepaalde 
onderrig vir die godsdienstige opvoe- 
ding. 








Dr. Gollin se 
Piile 


Prys: 35c & 65c 


vir GAL en LEWER 


Blakende gesondheid is die teenoor- 
gestelde van die volgende klagtes: 
NARE AOOFPYNE 
GALAANVALLE 
BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 
GEEL GELAAT 


Die oorsaak 'n 'ui iewer en te veel gal. 
Die beproefde en beste middel — 


Dr. Collin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 





Pyn se Moses 


0TTO 


Se Senuwee en Pyn Poeiers 
Prys 20c & 40c 


Probeer Otto vir Hoofpyn, Rumatiek 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


0TT0O 


DIE PYN POEIER WAT SPOEDIG 
WERK! 


Slegs by Aptekers verkrygbaar. 

UIT GEMEE 


Na Vyftig jaar... deed 


dd 








Die Gemeente 
Delareyville 
Vier Fees 


EE 


Op 22 April 1972 was dit vyftig jaar 
gelede wat die gemeente Delarey 
(Soos die gemeente bekend was tot 
Oktober 1953 toe die naam amptelik 
verander is na Delareyville — Soos 
die dorpie van meet af bekend was), 
deur die skriba van die destydse Wes- 
telike Ring, ds. P. J. J. Venter en 
twee ouderlingslede van die Rings- 
kommissie, naamlik A. J. G. Oosthui- 
zen en K. N. de Kock afgestig is van 
Lichtenburg. Daar is ook `n gedeelte 
van die gemeente Wolmaransstad ge- 
voeg by hierdie westelike afdeling 
van Lichtenburg. 





Daar is tot die stigting van die ge- Kerkraad en predikante tydens die feesviering teenwoordig. Voor vlnr. Oudl T. 
meente oorgegaan onder baie moeilike Steyn, di. P. A. Geyser, P. G. van Staden, J. J. Engelbrecht (Sm.) P. J. J. Venter, 
omstandighede. Dit was `n tyd van D. J. van Staden, J. J. Engelbrecht (jnr.), oudl. J. Schultz, P. Pretorius. Middel: 
armoede, die lidmate het ver uitme- Oudl. J. Wilkens, diakens G. Brits, J. du Toit, J. Roodt, oudle. J. van Rensburg, L. 
kaar gewoon en die distrik was self Pretorius, diak. J. Stoltz, oudle. F. Coetzee, J. Bezuidenhout, J. Roodt, $S. van Log- 
maar nog yl bevolk. Soos die destydse gerenberg, A. Louw, J. Taljaardt. Agter: Diakens W. van Niekerk, W. Kamffer, J. 


Roodt, |. Muller, B. Diedericks, J. Pretorius, C. du Toit, J. Bezuidenhout, oudl. J. C. 
Swanepoel, diak. H. Gouws, oudl. W. Kamffer. 


skriba tydens die vyf en twintigjarige 
fees in Die Hervormer berig het was 
die gemeente ,,klein in getal en son- 
der geld, herderloos en sonder `n 
enkele gebou waarin die Woord van 
God verkondig kon word.” (Die Her- 
vormer 20 Desember 1947). 


Aanvanklik was Delarey in kombi- 
nasie met Lichtenburg — so is hy af- 
gestig, maar toe hierdie kombinasie 
vanaf 14 April 1923 opgehou het om 
te bestaan, het Delarey selfstandig 
beroep. Op 27 en 28 Oktober 1923 
het die gemeente sy eerste predikant 
ontvang — die man wat die gemeente 
namens die Ringskommissie afgestig 
het en ook sy eerste konsulent tot op 
datum was, naamlik ds. P. J. J. Venter. 
Danksy die bekwame leiding en on- 
vermoeide ywer van ds. Venter — 
hierin trou bygestaan deur mev. Ven- 
ter — het die gemeente gou begin 
bloei en sy organisasie agtermekaar 
kry. 

Die gemeente het sy eerste kerkie 
ingewy — Julie 1929. Dit was nadat 
hulle hulp gevra het in die hele kerk 
deur middel van Die Hervormer, maar 
daar was geen reaksie daarop nie. Die 
tweehonderd lidmate het toe met elke 
nagmaal £200 ingebring en op hierdie 
wyse is die kerkgebou tot stand ge- 
bring. Ds. P. A. Geyser oorhandig 'n geskenkblad aan ds. P. J. J. Venter. 

NA VYFTIG JAAR 


DS. EN MEV. VENTER 
VIER SAAM 


Hierdie aanvanklike offervaardig- 
heid het `n kenmerk van die gemeente 
deurentyd gebly. Met deursettingsver- 
moë was die lidmate nog altyd bereid 
om offers te bring in belang van die 
kerk. Maar van die begin af was De- 
lareyville `n gemeente wat ook 'n oog 
gehad het vir die behoeftes in breër 
kerkverband en het sy hart en hand 
ook oopgemaak vir ander se nood. 


Die predikante wat oor die loop van 
die vyftig iaar hier gedien het is SOOS 
volg: 

Ds. P. J. J. Venter — Oktober 1923 
tot September 1927 (Nadat hy ook 
'n tydlank in Johannesburg gehelp 
het). 

Ds. G. C. Coetzee — Oktober 1934 
tot Julie 1936. 

En weer vanuit Lichtenburg van April 
1941 tot Julie 1944. 

Ds. D. J. van Staden — April 1938 
tot Januarie 1940. 

Ds. J. A. Smit — Augustus 1945 tot 
Januarie 1948. 


Ds. J. J. Engelbrecht — Januarie 1950 
tot November 1958. 


Ds. P. G. van Staden — Januarie 1959 
tot Julie 1965. 


Ds. $. J. Swanepoel — Oktober 1965 
tot Desember 1970. 


Ds. P. A. Geyser — September 1971 
tot ? 

By die feesfiering van hierdie ge- 
meente bly die belangrikste egter dat 
hier vir vyftig jaar `n gemeente deur 
die genade van die Heer van die kerk 
in stand gehou is. `n Gemeente wat 
telkens die verkondiging van die 
Woord kon aanhoor en kon deel hê 
aan die sakramente. 'n Gemeente wat 
van daaruit kon lewe en deur vooTr- 
spoedige en ook baie rampspoedige 
jare heen. met blymoedigheid kon vol- 
hard op die pad van die geloof. 


Daarom is dit ook `n gemeente wat 
in diepe ootmoed en met harigrondige 
dankbaarheid feesgevier het. Diepe 
ootmoed voor die Here God dat Hy 
So onverdiend, ook hierdie gemeente 
in sy groot liefde gedra en bewaar 
het, Hom steeds met hulle bemoei het 
en gelei het. Daarom kom al die dank- 
baarheid en die lofprysing Hom alleen 
toe. Op grond van sy liefde en trou 
kyk die gemeente ook met geloofsver- 
troue die toekoms tegemoet. 


— Ds. P. A, Geyser. 





Ds. P. J. J. Venter blaas die vyftig kersies van die verjaardagkoek dood. V.Ln.i 
Ds. P. J. J. Venter, mevv. |L. van Niekerk. P. J. J. Venter en P. A. Geyser 





Vyftig jaar getroud — baie geluk! Ds. en mev. P. J. J. Venter, stigters en 

grondleggers van die gemeente. Die fees was ds. Venter se tweede vyftig baken. 

Verlede jaar was hy vyftig jaar predikant. Die derde vyftig baken begin D.V. op 
25 Julie vanjaar as ds. en mev. Venter vyftig jaar getroud is. 


] Blaai om 

UiI--GEMEENTIES 


[] Van vorige bladsy 


Gemeente Noordrand se nuwe Kerkgebou 


Op 15 April 1972 is die nuwe kerk- 
gebou van ons gemeente op feestelike 
wyse ingebruik geneem. Vir hierdie 
gemeente was dit `n dag van groot 
dankbaarheid. In die kort bestek van 
vyf jaar sedert die afstigting van die 
gemeente, kan ons reeds oor ons eie 
kerkgebou beskik. 


Die gemeente het in September 
1966 tot stand gekom in kombinasie 
met die gemeente Krugersdorp-Noord. 
Met afstigting het die gemeente 
R12,000 skuld gehad. Deur die toegewy- 
de arbeid van elke gemeentelid en die 
goeie werk wat hier gedoen is deur 
vorige predikante en konsulente wat 
hier gewerk het, is die skuld gou ge- 
delg en is `n aansienlike bedrag inge- 
samel vir die bou van 'n kerk. 


Die tenderbedrag vir die kerk was 
R65,000. Die orrel van R12,009 is 
deur die N.H.S.V. aan die gemeente 


geskenk. Daar is baie bespaar deurdat 
`n hele aantal items deur gemeente- 
lede geskenk en gedoen is. Soos by- 
voorbeeld die 3 morge waarop die 
kerk gebou is, is geskenk. Die hele 
terrein is reeds voor die inwyding in 
orde gebring. Tuine is uitgelê, paaie 
is gebou, terwyl die hele terrein on- 
der permanente besproeiing geplaas 
is. Dit is alles Saterdae deur die ge- 
meente self gedoen. As al hierdie 
werk in waarde gereken word is dit 
meer as R100,00. 


Die argitek het daarin geslaag om 
binne in die kerk 'n besondere ruimte 
van aanbidding daar te stel. Die kerk 
skep `n koel en rustige atmosfeer. 
Daarmee wens ons hom geluk. 


Die inwydingsdiens is waargeneem 
deur prof. dr. F. J. van Zyl. Die voorbe- 
reidingsdiens is waargeneem deur 
prof. dr. J. I. de Wet. Die nagmaals- 





diens die Sondagoggend is waarge- 
neem deur `'n vorige predikant van 
die gemeente ds. J. J. C. du Plooy. 
Die dankseggingsdiens is die middag 
waargeneem deur die plaaslike pre- 
dikant ds. T. F. J. Dreyer. 


Dit is `n jong gemeente met baie 
ideale. Daar is slegs nog R20,000 ver- 
skuldig op die kerkgebou. Gedurende 
die afgelope boekjaar het die gemeen- 
te 'n totale inkomste van R38,000 ge- 
had. Ons beoog om ook binnekort 
te begin met die bou van `n pastorie. 


Die gemeente kyk terug met dank- 
baarheid teenoor die Heer van die 
kerk dat hy dit deur sy seënende 
hand moontlik gemaak het. Ons kyk 
vorentoe met die bede dat wat hier 
sal gebeur alleenlik sal strek tot die 
eer van sy Naam en die uitbreiding 
van sy koninkryk. 


— Ds. T.F.J. Drcy/er (Jnr.) 


Vaalwater wy nuwe Kerk im 


Uit die suide na die noorde het die 
beskawing oor meer as drie eeue met 
lang treë onstuitbaar gestap. Osse- 
waens met lang ossesparne en lang 
skofte het noordwaarts gebeur. Solank 
was die treë en skofte dat kolle 
tussenin oorgeslaan is, waar vooruit- 
gang eers weer later moes intree. So 
`n kol was Vaalwater, waar vooruit- 
gang en ontwikkeling eers onlangs 
begin het, waar die spreekwoordelike 
drie kerke van elke Boeredorp nos 
nie bestaan het nie. Enkele jare 
gelede het die torings van die N.G. 
Kerk en die Geref. Kerk hulle ver- 
skyning gemaak. Nou is ook `n kerk- 
gebou vir die Hervormers van Vaal 
water daargestel. 

Dit was 'n heuglike dag vir al die 
Hervormers toe die kerkgebou op 28 
Februarie 1972 ingewy is. 'n Jong ge- 
meente met slegs 240 lidmate en in 
1967 eers afgestig van Waterberg ge- 
meente (Nylstroom) het bo hulle eie 
verwagting daarin geslaag om 'n eie 
kerk op te rig. 


Dit was laat in 1971 beraam dat die 
gebou meer as R20,000 sal kos. On- 
middellik het die gemeente aan die 


H. Willemse 


Voorsitter Afdelingsbse- 
stuur Waterberg — die kragfiguur agrer 
die bouery. 

werk gespring, soos een man, en wel 
die kerk in Februarie in hierdie jaar 
in gebruik kon neem. 

Aan God kom al die dank en eer 
toe. 

Onder die bekwame leiding van ou- 
derling Herman Willemse, wat die 
terrein feitlik sy woonplek gemaak 
het, is die kerk voltooi vir minder as 
R15,000. 

Op die dag van die inwyding het 
die susters van die gemeente tussen 
500 en 600 e'es aan die lidmate en 
gaste bedien. 

Om 2.45 nm. op 26 Februarie 1972 
het suster Martie Willemse die deur 
oopgesluit. Daarna het die skenkers 
van die volgende artikels dit op hulle 
plekke geplaas. 

Kanselbybel (suster S. J. P. van 
Jaarsveld), doopbak (ouderling Pot- 
gieter), nagmaalservies (ouderling H. 
Willemse), die kanselkleed is gemaak 
en geskenk deur diaken en suster Lotz 
en die toel en kussing op die preek- 
stoel deur die br. en suster Niemandt. 


(] Na volgende bladsy 





Die ingebruiknemingsrede, wat ook 
die voorbereidingsdiens was, was ge- 
lewer deur ds. F. G. Loos. 


Die kerk was vol, stampvol, talle 
lidmate en besoekers moes buite staan. 
In die kerk was dit rustig en stil; 
'n stilte wat getuig het van diep dank- 
baarheid. `n Rustige atmosfeer was 
geskep deur die groen volvloermat 
en pragtige mahoniehout banke wat 
deur die susters van die gemeente 
geskenk is. 


Onder die treffende preek van ds. 
Loots na aanleiding van Joh. 15:5, 
het dit in die hart van elke gemeente- 
lid sejuig: ,Prys die Heer met blye 
galme.” 


Na afloop van die diens het verskeie 
persone gelukwensinge oorgebring. 


Ds. A. N. Alberts het, as voorsitter 
van die Ring van Waterberg, namens 
die Ring die geluk- en goeie wense 
oorgebring. 

Ouderling G. S. Rossouw van die 
moedergemeente Waterberg, ds. J. H. 
van Loggerenberg van die N.G. Kerk, 
ouderling J. C. Coetzee van die Geref. 
Kerk en mnr. Charles Baber van die 
Engelssprekende gemeenskap, het al- 
mal die geluk- en goeie wense oorge- 
bring aan die Ned. Herv. Gemeente 
van Vaalwater. 


In sy bedanking aan almal wat so 
blymoedig gehelp het met die bou- 
werk deur ouderling Herman Willem- 
se, het hy benadruk dat die pragtige 
gees waarmee almal saamgewerk het, 
dit moontlik maak om die gebou in 
So `n kort tyd en teen so `n lae koste 
te voltooi. 


Ouderling H. A. Coetzee het namens 
die gemeente al diegene wat die dag 
opgetree het. bedank. Hy het dank- 
baarheid uitgespreek teenoor ds. Al- 





Nuwe kerk van bosveldgemoente. 


berts, ds. Van Loggerenberg, ouder- 
ling Rossouw, ouderling Coetzee en 
mnr. Charles Baber vir al hulle goeie 
wense. Die goedgesindheid van die 
N.G. Kerk, die Geref. Kerk en die 
Engelssprekende vriende teenoor die 
Hervormers, is vir elke Hervormer 'n 
riem onder die hart. Gedurende die 
meer as vier jaar wat ons sonder `n 
kerkgebou was, het die N.G. Kerk, die 
Geref. Kerk en die hoof van die Laer- 
skool gereeld hulle kerke of saal tot 
ons beskikking gestel. 


Die grootste dankbaarheid moet 
gaan aan ouderling Herman Willemse, 
wat sonder enige vergoeding al die 
bou-aktiwiteite waargeneem het. Woor- 
de sal sy groot diens nie tot eer strek 
nie. Die gemeente het aan hom 'n 
huisbybel en 'n silwer troffel geskenk. 

Die erediens en die bediening van 
die nagmaal die volgende oggend om 
10-uur was waargeneem deur ds. J. 
M. Fourie en die danksegsingsdiens 
die middag deur ds. A. N. Alberts. 

— H. A. Coetzee, skriba. 





Met groot waardering en dank word 
die volgende bydraes erken wat se- 
dert September 1971 vir die boufonds 
van Salisbury ontvang is. Die voriges 
was gepubliseer in Die Hervormer van 
November 1971 — `n totaal toe van 
R8,898.77. 


Gedurende hierdie jaar het die ge- 
meente nog toestemming om in die 
kerk te kollekteer — die enigste ge- 
meente wat amptelik toestemming het. 


Hulle meld dat ds. J. P. Naudé en 
ouderling R. Cronje persoonlik by 
Sommige gemeentes aangaan. 


Boufonds Salisbury 


Die vertroue is dat dit baie sukses- 
vol sal wees en dat kerkrade, N.H.S.V.- 
takke en ander gemeentelike instan- 
sies weer bereidwillig gedurende hier- 
die jaar sal help. 

Baie dankie. 


— P. M. Smith, skriba. 


Gemeente Verwoerdburg R50.00; 
N.H.S.V. Krugersdorp-Oos R30.00; Ge- 
meente Phalaborwa R25.00; Gemeente 
Oosmoot R50.00; Gemeente Balfour 
R10.00; N.H.S.V. Meyerton R100.00; 
NHSV. Port Elizabeth R15.00; 
N.H.S.V, Empangeni R10.00; Gemeen- 


te Zeerust R30.00: N.H.S.V. Bergsig 
R10.00: Gemeente Pietersburg R30.00; 
N.H.S.V. Alberton R25.00; Gemeente 
Primrose-Oos R20.00; Gemeente Noord- 
rand R25.00: Gemeente Carolina R25.00 
Gemeente Middelburg R105.00; Ge- 
meente Waterberg R25.00; N.IHS.V. 
Nigel R50.00: Gemeente St. Helena 
R20.00: NHSV. Welkom R10.00; 
N.H.S.V. Brixton R50.00; Gemeente 
Rustenburg-Suid R110.00; Gemeente 
Klerksdorp R100.00; N.H.S.V. Bethal 


[] Blaai om 

SALISBURY SE BOUFONDS 


[] Van vorige bladsy 
R100.00; Gemeente Sannieshof (vir 4 


jaar) R100.00; N.H.S.V. Roodepoort 
R10.00; N.H.S.V. Balfour R20.00: 
N.H.S.V. Louis 'Trichardt R20.00; 


N.H.S.V. Sannieshof R10.00: N.H.S.V. 
Venterskroon R50.00: Gemeente Ottos- 
dal R50.00; N.H.S.V. Chrissiesmeer 
R10.00; N.H.S.V. Crosby R20.00: 
N.H.S.V. Rustenburg R10.00; Gemeen- 
te Mellville R100.00: N.H.S.V. Ottosdal 
R100.00; Gemeente Schweizer Reneke 
R10.00; Gemeente Otjiwarongo R20.00; 
Gemeente Van der Bijlpark-Oos R25.00 
Gemeente Parys R20.00; N.H.S.V. Wes- 
moot R10.00; Gemeente Horison R25.00 
Gemeente Magaliesmoot R50.00; N.H.- 
S.V. Tuine R50.00: Gemeente Vereeni- 
ging R200.00; Gemeente Heidelberg 
R25.00; Gemeente Witbank - Suid 
R100.00: Gemeente Tzaneen R200.00; 
Gemeente Krugersdorp-Oos R30.00; 
N.H.S.V. Van Warmelo R5.00: Ge 
meente Van Warmelo Waterpoort 
R75.00: Gemeente Orkney R100.00; 
NHSV. Kempton Park-Oos R10.00; 
Gemeente Wilkoppies R50.00; N.H.S.V. 
Parys R20.00: N.H.S.V. Rustenburg- 
Oos R10.00: Gemeente Joachim Prins- 
lo0 R50.00: N.H.S.V. Potgietersrust 
R100.00; Gem. Delareyville RI100.00; 
N.H.S.V. Randfontein R20.00; Gemeen. 
te Sasolburg R75.00; Gemeente Oden- 
daalsrus R5.00; Gemeente Benoni 
R100.00: Gemeente Witbank R100.00; 
Gemeente Edenvale R10.00; N.H.S.V. 
Witbank-Suid R100.00; Gemeente Won- 
derfontein R150.00; N.H.S.V. Stilfon- 
tein R40.00: Gemeente Hartbeespoort 
R100.00: Gemeente Rustenburg R50.00; 
Gemeente Bethal R50.00; Gemeente 
Bloemfontein R15.00; Gemeente Berg- 
sig R50.00: Gemeente Volksrust R30.00 


N.H.S.V. Pretoria-Noord R50.00; Ge- 
meente Durban-Suid R20.00; Gemeen- 
te Pretoria-Wes R50.00: N.H.S.V. Jo- 
hannesburg-Noord R4.00; Gemeente 
Turffontein R50.00: N.H.S.V. Outjo 
R10.00; Gemeente Port Elizabeth 
R50.00: N.H.S.V. Standerton R10.00; 
N.H.S.V. Pietersburg R50.00: N.H.S.V. 
Potchefstroom R200.00; Gemeente 
Dendron R100.00: Gemeente Alberton 
R10.00; Gemeente Piet Retief R10.00; 
Gemeente Stilfontein R20.00; N.H.S.V. 
Alberton R10.00: Gemeente Kroonstad 
R100.00; Gemeente Durban R50.00; 
Gemeente Eendrag R50.00: N.H.S.V. 
Ebenhaeser R25.00; Gemeente Vrede 
R10.00; N.H.S.V. Parkrand R10.00; 
Gemeente Standerton (Sondagskool) 
R20.00; Gemeente Voortrekkerhoogte 
R100.00; Gemeente Villieria R100.00: 
Gemeente Boksburg R20.00: N.H.S.V. 


Die Hervormer, Julie 1972, bladsy 18 


Newlands R20.00: Gemeente Pongola 
R10.00; N.H.S.V. Vliegepoort R10.00: 
Gemeente Wonderboompoort R100.00; 
Gemeente Derdepoort R25.00; Ge- 
meente Memel R10.00; Gemeente Nigel 
R50.00; Gemeente Pretoria-Noord 
R50.00; Gemeente Nelspruit R35.00; 
Gemeente Potchefstroom R300.00: Ge- 
meente Pietersburg, Oostelike Ge- 
meente R50.00; N.H.S.V. Durban-Suid 
R10.00; Gemeente Zuurfontein R25.00: 
Gemeente Van der Hoff R200.00: Ge- 
meente Brixton (tweede donasie) 
R50.00; Gemeente Stoffberg R20.00; 
Gemeente Carletonville R100.00: Ring 
van Middelburg R20.00: Gemeente 
Pretoria-Suid R500.00: N.H.S.V. Bronk- 
horstspruit R200.00: Gemeente Zes- 
fontein R25.00; Gemeente Jeugvereni- 
ging Alberton-Wes R15.00; NH.S.V. 
Noordrand R10.00: Gemeente Groot 


Marico R10.00; NHSV. Boksburg 
R10.00; N.H.S.V. Horison R20.00; 
N.H.S.V. Villiers R5.00: Gemeente 


Louis 'Trichardt R100.00: (Gemeente 
Kaapstad R50.00: (Gemeente Flands- 
poort R25.00; Gemeente Naboomspruit 
R100.00: N.H.S.V. Hartswater R5.00: 
N.H.S.V. Verwoerdburg R20.00; Ge- 
meente Bothaville R10.00: Gemeente 
Trichardtsfontein R50.00: NHSV. 
Witfield R5.00; Gemeente Wonder- 
boom R25.00; Gemeente Welkom 
R10.00; Gemeente Premier Myn 
R100.00; Gemeente Marble Hall 
R200.00; N.H.S.V. Voortrekkerhoogte 
R50.00; N.H.S.V. Breyten R2.20; Ge- 
meente Vliegepoort R20.00; Gemeente 
Verwoerdburg RI100.00; Gemeente 
Stella R25.00; Gemeente Walmarans- 
stad R37.00; Gemeente Pretoria-Oos 
R300.00:; Gemeente Amsterdam R10.00. 


Totaal: R79538.25. 


By die kerkkantoor inbetaal — Dit 
mag voorheen gepubliseer wees: 


Krugersdorp-Oos RI150.00; Outjo 
R20.00; Elsburg R50.00: Drie Riviere 
R300.00; Ermelo R50.00; Pierneef 
R170.00; Bronkhorstspruit R100.00; 
Parkrand R10.00; Pretoria-Oos R250.00 
Pretoria R100.00:; Bergsig R50.00; Wes- 
park R50.00; Potchefstroom-Noord 
R50.00; Oos-Londen R10.00; Springs 
R10.00; Vriend R10.00; Randburg 
R25.00; Lydenburg R100.00; Breyten 
R10.00; N.H.S.V. R1245.00. 


"Totaal R2760.00. 

'N GESKENK VAN 
BLYWENDE WAARDE 


'n Nuwe digbundel van 'n ou- 
derling van die Kerk wat roem 
wegdra van letterkundiges. 


,Die vreemdeling van Galilea 
en ander gedigte”. 


deur 
W. L. MARAIS 


Prys R1.50. 


verkrygbaar by die . .. 
Ned. Geref. Boekhandel 
Schoemanstraat, Pretoria. 
of by die skrywer, adres . .. 
Posbus 387 - WELKOM - O.V.S. 








Moenie eers u konsert gee en gaan 
daarna u instrumente stem nie. Nee, 
begin die dag met die Woord van God 
en gebed en stem uself allereers in 
op Hom. 


Hudson Taylor. 





VROUERUBRIEK...... 


Psigiese 


aanpassing 


Die psigiese probleme van die mid- 
deljare hou ten nouste verband met 
die fisiologiese en sosiale verande- 
ringe wat in daardie tyd plaasvind. 
Gevolglik is in die vorige praatjies al 
telkens daarna verwys. 

Hierdie probleme is miskien die 
belangrikstes gedurende die middel. 
jare, want dit is grondliggend aan die 
gedagtes en gedrag van die mens. Dit 
spoor hom naamlik aan om op `n 
sekere wyse te handel en te dink. 


Probleme van emosionele aard kan 
uit die aard van die saak nie met me- 
disyne herstel word nie, dog wel deur 
'n kerngesonde insig in die aard en 
betekenis van hierdie lewensfase en 
daaruit voortspruitend `n gelowige ver- 
werking en aanvaarding van die feite. 


Vanweë die liggaamlike en sosiale 
veranderinge, tree daar gaandeweg 
ook `n verandering in wat betref die 
fisiese voorkoms en aantreklikheid 
van die man sowel as van die vrou, 
die selfsiening en -waardering en ten 
slotte van die rolvervulling in die 
beroeps-, gesins- en maatskaplike si- 
tuasies. Benewens dit word die indi- 
vidu gekonfronteer met die sekere 
wete dat die tyd nie stilstaan nie, die 
horlosie ook nie teruggedraai kan 
word nie, maar dat die lewensdag on- 
verbiddelik voortgaan. Die persoon 
word dan ook geleidelik uitgestoot 
uit die sentrum van die besige en 
polsende lewe na die randgebied waar 
hy uiteindelik 'n minder sentrale plek 
en rol moet vervul. 


Aanvanklik kom die middeljare 
hierteen in opstand. Daar word op 
onbewuste, maar ook dikwels op be- 
wuste vlak ten enemale ontken dat 
die helfte van die toegemete 70 of 
80 jare reeds afgelê is. Die konflik 
wat deur hierdie ontkenning geskep 
word, gee weer aanleiding tot frustra- 
sie en al die gevolge daarvan, SOOS 
onder andere geirriteerdheid, aggres- 
siwiteit, depressiwiteit, kinderagtig- 
heid, die neiging tot lewensontvlug- 
ting ensovoorts. Uit hoofde hiervan 
staan die middeljare dan bekend as 
die moeilike en gevaarlike jare. 

Laasgenoemde stelling is egter 'n 
ongegronde veralgemening, soos dit 
inderdaad ook blyk uit die feit dat die 
aanpassingsprobleme nie vir al min- 
derjariges so akuut is nie, terwyl nog 
ander feitlik geen probleme daarmee 
ondervind nie. 


Middaghoosgte 


Die rede vir 'n moeilike en swak 
aanpassing kan miskien geleë wees 
in die feit dat die mense net bewus 
is van en derhalwe voorbereid is op 
die liggaamlike veranderings geduren- 
de hierdie periode. (Gevolglik word 
hulle as't ware oorval deur die sosiale, 
maar veral psigiese, of emosionele 
probleme wat daaruit voortspruit. 





RADIOPRAATJIE DEUR 
DR. S. J. PRINS 


Die sukses waarmee by die fisiolo- 
giese, soslaal-kulturele en psigologiese 
veranderings en probleme van die 
middeljare aangepas word, berus hoof- 
saaklik op die aard van die individu 
se persoonlikheidsvorming en -ontwik- 
keling in die jare wat daaraan vooraf- 
gegaan het. Dit is naamlik bepalend vir 
die persoon Se aanpassingsvermoë 
onder watter lewensomstandighede hy 
hom ookal mag bevind of in watter 
lewensstadium hy ookal mag verkeer. 
Dit kom dus daarop neer dat daar 
maar altyd gemaai word wat gesaai is. 
'n Swak aanpassingsvermoë, SOOS ge- 
openbaar in die verlede, bring ook `n 
onsuksesvolle aanpassing mee in die 
middeljare met die daarmee same- 
hangende negatiewe houdings, verbit- 
tering, opstandigheid en frustrasie. 
Op grond van `n goeie aanpassingsvel- 
moë in die verlede, word daar ook in 
geslaag om op die middaghoogte met 
positiewe houding, `n sisteem van hoë 
waardes en 'n gelowige en blymoedige 
lewensuitkyk vorendag te kom. 


Die voorbereiding vir die middag- 
hoogte sluit veral in dat gedurende 
die voormiddag van die lewensdag die 
mens vir hom `n lewensfilosofie, of 
waardesisteem, of 'n geloofsoortuiging 
moet verwerf en sy eie maak. Hier- 
volgens sal hy dan sekere oortuigings 
huldig aangaande die oorsprong, doel 
en voortbestaan van dinge, veral wat 
betref die mens. Derhalwe sal hy `n 
bepaalde lewensbeskouing handhaaf 
wat rondom homself, sy medemens en 
sy Skepper sentreer en voorts, rond- 
om die verhouding tussen God, die 
self en die medemens in 'n kultureel- 
sosiaal-godsdienstige samehang. 


Hierdie lewensbeskouing hou vir die 
christengelowige in dat die mens deur 
God geskape is, deur Jesus Christus 
verlos is en deur die Heilige Gees in 
hierdie verlossing voortgelei word. 


Verder dat die menslike bestaan nie 
'n sirkelgang is nie, maar `n positiewe 
en doelgerigte voortgang na sy eind- 
bestemming, want die mens leef uit 
die verlede, in die hede, na die toe- 
koms. 


Op die middaghoogte van sy be- 
staan, begin die mens meer as vroeër 
in sy lewe, besef dat die dood onal- 
wendbaar is. Dat dit nie ontsnap kan 
word nie. Daarom is dit vir hom nood- 
saaklik om ook die gedagte aan die 
dood in sy waardesisteem in te sluit 
en so ook beskik oor ewigheidswaam- 
des. So word sy lewensfilosofie hier op 
die middaghoogte `n besonder waarde 
volle geestelike belegging waaruit hy 
voorsien word met krag, troos, geloof, 
hoop en liefde. Voorts word hy in 
staat gestel om nie die dinge wat van 
verbygaande aard is bo die wat `n 
ewigheidswaarde het, te stel nie. Bo- 
wendien verhoed dit dat die mens op 
hierdie kritieke stadium van sy ont- 
wikkeling geestelik bankrot is. Daar- 
enteen bied dit die middeljarige die 
sekuriteit wat meegebring word deur 
emosioneel rype houdings en geloofs- 
oortuigings. Dit sal hom/haar voorts 
in staat stel om hulle te voeg by dit 
wat by hulle pas en om die lewens- 
take wat eie is van hulle lewensfase 
getrou en dankbaar uit te voer. Op 
grond daarvan is dit vir die middel- 
jarige moontlik om die aard en bete- 
kenis van die middaghoogte in die 
regte perspektief te sien en met die 
regte gesindheid te verwerk en te 
waardeer, byvoorbeeld dat uiterlike 
skoonheid nie die belangrikste is nie 
en dat jeugdigheid nie die enigste 
deug is nie. Wat veral van belang is, 
is die diepte van karakter en geloof 
soos dit die hele persoonlikheid deur- 
straal en dat die ryp vrug ook sy be- 
sondere bekoring van kleur en geur 
en smaak het. 


Met so `n geloofsoortuiging glo ons 
dat ons op weg is na Hom wat ons 
geskep het en die plek waar ons ons 
op die lewensreis bevind, hou dus 
geen verskrikking in nie, want met 
elke lewensfase het die Skepper `n 
besondere doel en opdrag ten opsigte 
van sy skepsel. 'n Opdrag waardeur 
ons gebruik word in sy diens en `n 
doel waarvolgens ons voorberei en ge- 
vorm word vir die saad en die nag 
wanneer niemand kan werk nie. 


Nel soos elke jaargety, behoort ook 
elke lewensfase vir die mens sy eie 
bekoring en moontlikheid tot tevre- 
denheid en selfverwesenliking in te 
hou, 

JEUGRUBRIEK...... 


N PROFESIE VERVUL 


BYBELSTUDIE: MATT 4:14-16. 


Aangesien ons hier aandag wil gee 
aan `n profesie wat vervul is, is dit 
sinvol om eers te luister na die profe- 
sie soos dit in die Ou Testament staan. 
Dan let ons op die vervulling daarvan 
deur die optrede van Jesus Christus 
en vervolgens kyk ons of hierdie kort 
vergelykende studie ons enige riglyne 
gee met betrekking tot die verstaan 
van onvervulde profesieë. 


In Jesaja 8:23 en 9:1 lees ons: 
,Want nie langer sal dit donker wees 
daar waar benoudheid is nie: in die 
eerste tyd het Hy die land Sébulon en 
die land Naftali in veragting gebring, 
en in die laaste tyd bring Hy tot eer 
die weg na die see, die oorkant van 
die Jordaan, die streek van die hei- 
dene. 


Die volk wat in duisternis wandel, 
het `n groot lig gesien; die wat woon 
in die land van die doodskaduwee, oor 
hulle het `n lig geskyn.” 


Hierdie profesie is vermoedelik on- 
geveer teen die jaar 700 v.C. deur 
Jesaja uitgespreek. Die ,,Lerste tyd” 
waarin die Here die land Sébulon en 
die land Naftali ,,in veragting” ge- 
bring het, het waarskynlik betrekking 
op `n gebeurtenis wat vir die profeet 
reeds in die verlede gelê het: Die el- 
lende wat hulle getref het deur die 
botsings met die Assiriërs en die 
wegvoer van die bevolking na Assirië, 
deur 'Tigslat-Pileser III teen 734 V.C. 
(Vgl. 2 Kon. 15:29). Vanuit nasionale 
én geloofsoogpunt gesien, was dit 
donker in daardie gebied. Die toestand 
was droewig en ontmoedigend. 


Hiervan is die profeet pynlik bewus. 
Juis as profeet, dit wil sê as iemand 
wie se Godgegewe taak dit was om 
Gods wil aan die mense bekend te 
maak (Vel. 1 Sam. 3:1-10; Jes. 1:1-9; 
Eseg 2). is Jesaja se blik egter nie 
beperk tot die sigbare en tasbare 
werklikheid van die hede of die ver- 
lede nie. Onder leiding van die Heilige 
Gees, (2 Pet. 1:19-21; vgl. 1 Pet. 1:10; 
Jes. 30:8; 2 Tim. 3:16) verkondig hy 
komende lig in die toekoms. 


Ons aanvaar dat met ,,die volk” in 
Jes. 9:1 in die eerste plek diegene be- 
doel word wat in die gebied van 
Sébulon en Naftali gewoon het. Hulle 
wat in duisternis wandel. het `n groot 
lig gesien, sê die profeet: oor die wat 
in die land van die doodskaduwee 
woon, het `n lig geskyn. Hoewel die 
uitdrukking ,,die land van die dood- 

skaduwee” ook `n aanduiding van die 
doderyk mag wees, gee die teksver- 
band ons alle rede om te aanvaar dat 
dit hier betrekking het op die geeste- 
like toestand van die volk. 


'n Paar verse verder word die en 
ander blye feite daaraan toegeskrywe 
dat ,'n Kind” vir ons gebore is ... 
(Jes. 9:5). 








DS. J. J. ENGELBRECHT 





Soos uit die Afrikaanse vertaling 
duidelik blyk, gebruik die profeet nie 
'n toekomstige vorm van die werk- 
woord wanneer hy praat van die lig 
wat in die duisternis skyn of van die 
Kind se geboorte nie. Hy gebruik `n 
werkwoordsvorm wat aandui dat iets 
alreeds gebeur het en dat die toe- 
stand nog vooriduur. Tog weet ons nie 
van enige gebeurtenis in die tyd van 
die profeet, waaro, die geweldige uit- 
sprake van Jes. $:72-9:6 met 'n goeie 
gewete toegepas kati word nie. Saam 
met menige geleerde konkludeer ons 
dus dat hier geprofeteer word. Hier 
word iets gesê oor dinge wat vir die 
profeet nog in die toekoms gelê het. 
Hy is egter sê seker dat dit sal ge- 
beur, dat by daarvan praat asof hy dit 
alreeds belééf het. 


Nou kom die Nuwe Testament baie 
eeue n4 die dood van Jesaja, en sê 
dat Jesus in Kapérnaiim gaan woon 
het, ,in die gebied van Sébulon en 
Naftali, sodat vervul sou word wat 
gespreek is deur Jesaja die profeet, 
toe hy gesê het .. . (Matt. 4:18vv.). 


Soos in die vorige artikel reeds 
gesê is, was Kapérnaim, `n belangrike 
vissershawe aan die oewer van die 
meer van Galiléa, geleë in die gebied 
waarvan in die profesie sprake is. 


Die feit dat Jesus Hom juis in 
daardie gebied met sy baie heidense, 
verduisterde invloede gaan vestig en 
ook da4r begin preek, het die vervul 
ling van die ou profesie ten doel. 
Vroeër -is daardie gebied beroof en 
geplunder deur die Assiriërs. Heiden- 
se invloed was sterk, ook in Nuwe 
Testamentiese tye. Nou kom Jésus 
daarheen. In hulle geestelike duister- 
nis, hulle lewe in die sonde, skyn 
daar nou `n lig. Jesus, die waaragtige 
Lig (Joh. 1:9), bring uitredding vir 
Galiléa van die heidene. 


Die Mattheiis-evangelie het beson- 
dere belangstelling vir die heilsfeit dat 
die verlossingswerk van Jesus Chris- 
tus nie uitsluitlik vir die Jode bedoel 
is nie. Meer nog, uit baie gedeeltes 
blyk dat die Jode, ,,sy eie mense” 
(Vgl. Joh. 1:11), Hom nie aangeneem 
het nie, maar die heidene wél (Vgl. 
Matt. 2:1-18; 15:21; 12:22v.: 21:43v. 
ens.). 


Uit die kort bespreking van hierdie 
Skrifgedeelte, kom `n paar belangrike 
dinge in verband met Bybelse profe- 
sieë en die vervulling daarvan, onder 
ons aandag. Ons noem onder andere: 


1. Die Ou Testamentiese profesie 
van Jesaja is baie eeue vé6ér die ge- 
boorte van die Here Jesus uitgespreek 
in `n situasie wat in sekere opsigte 
met die van die Nuwe Testamentiese 
tyd ooreengestem het, maar beslis ook 
in baie opsigte daarvan verskil het. 


2. Wie net die betrokke profesie of 
selfs net die Ou Testament voor hom 
het, kan nie daaruit aflei dat die pro- 
fesie sê en juis sê vervul sou word 
as wat dit volgens Matt. 4 die geval 
was nie. 


3. Die profesie is vervul, maar baie 
eeue later as wat selfs Jesaja seker 
vermoed het, en op `n verrassend 
ander manier as wat `n mens uit die 
aanhoor van die profesie self sou kon 
aflei. 


4. ,,Onvervulde profesieë” moet 
deur ons met eerbied beluister en 
oorpeins word en ons moet die teolo- 
giese inhoud daarvan probeer vasstel: 
God vergeet immers nie sy beloftes 
nie (Vgl. Hand 7:17; 13:23 ens.). Ons 
moet egter baie versigtig wees vir 
dogmatiese” uitsprake oor die pre- 
siese manier waarop en die tyd wan- 
neer dit in vervulling sal gaan. Hier 
dink ons met name aan die profesieë 
in verband met die wederkoms, die 
opstanding, die nuwe hemel en die 
nuwe aarde, ensovoorts. 


In verband met die verrassend an- 
ders en ryker vervulling van die Ou 
Testamentiese profesieë in die Nuwe 
Testamentiese tyd, kan die leser nog 
Handelinge 2 (die uitstorting van die 
Heilige Gees) vergelyk met `n Ou 
Testamentiese profesie van daardie 
gebeurtenis (Joël 2). Let wel: Lees 
die hele Joël 2 en dan weer die hele 
Handelinge 2, om `n beter insig in die 
probleem te kry. 


(WORD VERVOLG) 
“] Na volgende bladsy 





NUGTERHEID 


Skakel dié twee sake wat in die 
titel van hierdie artikel genoem word, 
mekaar noodwendig uit? Moet ons een 
van die twee kies, en die ander dan 
opsy stoot? Of is dit moontlik om 
iets van albei in jou lewenshouding 
en lewenshandel te verenig? 


Laat ons eers vasstel wat hierdie 
woorde beteken. Nugterheid. Oor- 
spronklik beteken die woord in die 
letterlike sin van die woord soberheid. 
Dit is die teendeel van dronkenskap. 
`n Dronk mens is iemand wat nie in 
beheer is van al sy sinne nie, maar 
iemand wat nugter is wel. 


Maar dan het die woord ook `n 
figuurlike betekenis. Dan word dit 
gebruik as 'n aanduiding van die af- 
wesigheid van enige vorm van geeste- 
like irrasionalisme. Hiermee word die 
volgende bedoel: Iemand wat byvoor- 
beeld opgesweep is, wat in `n toe- 
stand van godsdienstige waansin ver- 
keer, kan nie nugter wees nie. Dit is 
in hierdie figuurlike betekenis wat die 
woord in die Nuwe Testament vooT- 
kom. Op talle plekke word die christen 
daartoe aangespoor om nugter te wees, 
word hy gewaarsku dat hy hom nie 
moet laat opsweep nie. 


'n Baie goeie voorbeeld hiervan vind 
ons in I Pet. 1:13, waar die apostel 
as volg skryf: ,,. . . omgord die len- 
dene van julle verstand wees nugter.” 
Verstand en nugterheid word hier nie 
sommer bloot toevallig langs mekaar 
gestel nie. As iemand sy verstand ge- 
bruik sal hy nugter wees. Nugterheid 
vereis verstandigheid. Verstandigheid 
gee aanleiding tot nugterheid. Die 
Skrifte vereis dus van die dissipel 
dat hy sy verstand nie moet verraai 
nie. Hy moet nie emosioneel word ten 
opsigte van die godsdiens nie — @mo- 
sionalisme is gevaarlik vir die geloof. 


Heiligheid. Wat word met hierdie 
woord gesê? Aanvanklik het hierdie 
woord bloot beteken: afgesonderdheid. 
God kies Israel om vir Hom 'n volk te 
wees. Daarom heilig Hy hulle. Hy 
sonder hulle af, vanuit al die nasies 
van die wêreld, om vir Hom `n volk 
te wees, tot sy diens. Dieselfde is 
waar van die kerk. Die kerk is heilig. 
Afgesonder vanuit die wêreld tot diens 
aan Christus. 


Maar nou het dit so geword dat 
hierdie woord `n ekstra bysmaak in 
die volksmond gaan kry het. Dit is 
jammer dat dit so moes gebeur, maar 
dit het tog gebeur. Dit het al meer 
gebruiklik geword om `n bepaalde 


vorm van die christelike betekenis as 
,heilig” te beskryf terwyl alle ander 
vorms van geloofsuitlewing as ,,onm- 
heilig” beskou word. Geheel merk- 
waardig is dit dat dit veral die emo- 
sionalistiese groepe is, wat hierdie 
betiteling vir hulleself toegeëien het. 
Nou praat ek van die mense wat ons 
normaalweg aandui met die woord 
,Seesdrywers.” Dit is miskien nie `n 
mooi woord nie. Maar dit is tog spre- 
kend. Dit is die mense, predikers en 
andersinds, wat die mense gedurig 
bewus wil maak van hulle sondigheid 
en verlorenheid, en dan aan hulle die 
eis siel om sondeloos te word. Die 
mense moet met ander woorde sê lewe 
dat hulle geen sonde doen nie. Hulle 
moet heilig word. So word gesê. Hei- 
ligheid sou dan beteken: sondeloos- 
heid. 





DS. G. C. VELTHUYSEN 





Afgesien daarvan dat dit `n verkeei- 
de betekenis aan die term ,,heiligheid” 
toeskryf, dui dit ook op `n wesenlik 
verkeerde beskouing van die mens 
voor God. Want al maak die mens ook 
wat, al staan hy op sy kop, sondaar sal 
hy bly. As hy sy hande in geloof en 
vertroue na God uitsteek, sal hy 
hoogstens `n begenadigde sondaar 
wees. Hy sal hoogstens iemand wees 
wie se sonde deur die genade van 
Christus bedek word, maar sonder 
sonde? dit is tog sekerlik onmoontlik. 
Heilig in daardie sin van die woord 
kan die mens nie wees nie. Maar dit 
is wat die mense normaalweg onder 
heilig” verstaan. 


Dit gee aanleiding tot `n ongeluk- 
kige reaksie. Dit lei daartoe dat die 
nugieres hulle nugterheid begin oor- 
woeker. Dit kom hierop neer: Wan- 
neer hulle gedurig gestel word voor 
die emosionele eis van sondelose nug- 
terheid, probeer hulle hulle nugter- 
heid bewys, deur totaal en al profaan 
te word. Om `n voorbeeld te gebruik 
wat nie noodwendig in die praktyk 
hoef voor te kom nie: Die mense van 
die ander geestesagtergrond sal sê: 
Die gebruik van alkohol is sonde, en 
daarom mag dit nie gebruik word nie. 
As dit wel gebruik word, benadeel 
en belemmer dit die persoonlike hei- 
ligheid. Die nugter mens sal in ant- 
woord hierop as volg redeneer: Die 
gebruik van alkohol kan beswaarlik 
Sonde wees. Trouens daar is meer as 
genoeg bewyse daarvoor dat Jesus 
dit ook gebruik het. Alkohol is ook `n 
gawe van God aan die mens — die 
vebruik daarvan kan gevolglik nie 
jou verhouding met jou God skaad 


HEILIGHEID? 


nie. Dan gaan hy Tustig voort en 
,bewys” sy nugterheid deur hom aan 
die drank te vergryp. Hy drink hom 
totaal beskonke. Maar dan is dit nie 
meer sommer maar `n handeling nie. 
Dan is dit werklik sonde. Terwyl die 
gebruik van drank nie in die Skrif 
veroordeel word nie, word die mis- 
bruik daarvan in die sterkste moont- 
like taal veroordeel. 


Ons Hervormers is nugter mense. 
Ons maak erns met die Bybelse op- 
roep tot nugterheid. Daarom leef ons 
SOOS nugter mense. Daarom kom die 
aanklag van die ander kant na ons toe, 
dat ons eintlik maar `n klomp wêreld- 
linge is, wat die eise van heiligheid ver- 
raai. En laat ons dit nou maar erken: 
Somtyds is hierdie aanklag geregver- 
dig. Hoekom? Juis omdat ons somtyds 
uit reaksie teen `n oordrewe vroom- 
heid wat in ons kele afgedruk word, 
ons nugterheid misbruik, en te ver 
gaan. Dan is nugterheid nie meer `n 
deug nie, maar `n euwel. Dan is dit 
niks anders nie as iets van die duiwel 
nie. Nugterheid is gebode. Valse nug- 
terheid, of oordrewe nugterheid, kan 
die ondergang van die gelowige be- 
teken. 


Petrus sê: ,,Wees nugter”. In vers 
15 van dieselfde hoofstuk, net twee 
verse verder, sê hy: ,,. . . moet julle 
ook in julle hele lewenswandel heilig 
word, omdat daar geskrywe is: Wees 
heilig, want Ek is heilig.” Die twee 
sake mag nie los van mekaar gesien 
word nie. Jy moet nugter wees as jy 
`n dissipel van die Here is. Jy moet 
egter ook heilig wees. Hoe moet ons 
dan hierdie oproep tot heiligheid ver- 
staan? Jy moet besef dat jy aan die 
Here behoort. Natuurlik behoort ons 
aan Hom, want Hy het ons duur ge- 
koop. Ons is sy diensknegte, maar 
ons is ook sy gesante. Hy maak ons 
deel van die kerk, omdat Hy vir ons 
werk het. Deur ons woorde en ons 
lewe wil Hy getuienis tot sy eer in die 
wêreld vestig. Hy verwag dus van ons 
dat ons tot sy eer moet lewe, dat ons 
alles wat ons sê en doen, sê sal sê 
en doen dat ons heenwys na Hom en 
sy liefde en genade. 


Die emosie mag ons nie beheers nie. 
Christus soek dit nie by sy dissipels 
nie. Ons moet nugter en sober wees, 
die lendene van ons verstand moet om- 
gord wees, ons moet soos volwasse 
mense, in volle beheer van ons gees- 
telike vermoëns wees, wanneer ons ons- 
self christene wil noem. Maar dan tog 

Gee JULLE vir HULLE 


SONDAG 6 AUGUSTUS. 
JOB BLY GETROU — JOB 1 EN 2. 


Die boek Job word geklassifiseer 
onder `n groep boeke in die Ou Testa- 
ment genoem die Wysheidsliteratuur. 
Wanneer en deur wie die boek geskryf 
Is, is nie bekend nie. Wanneer die 
boek Job beoordeel word wil dit lyk 
asof `n mens die tyd van die onstaan 
van die boek moel soek in `n tvdperk 
van literere opbloei. 


Die boek dra die titel van die naam 
van die persoon wat die hoofkarakter 
im die boek is. So tref ons dit byvoor- 
beeld aan dat boeke soos Josua, Sa- 
muel, Jona ensovoorts, op dieselfde 
wyse hulle naam verkry het. In die 
boek tref ons geen aanduiding van 
die afkoms of herkoms van Job aan 
nie. Aan die naam Job word verskeie 
betekenisse geheg. Uit die Hebreeus 
beteken dit waarskynlik ,,die bestre- 
dene”. Uit die Arabies beteken dit 
waarskynlik die ,,terugkerende” (tot 
God). 


Die plekaanduiding naamlik die 
land Us waarvan in die boek gepraat 
word is ook vaag en onduidelik. Som- 
mige uitleggers wil die heenwysing 
in vers 3 verklaar as `n gebied waar die 
kinders van die Ooste waarvan daar 
sprake is, gewoon het. Hulle soek 
hierdie gebied in die suidooste van 
Palestina, maar ook hierdie aandui- 
ding is baie vaag. `n Nadere bepaling 
met betrekking tot die ligging van 
hierdie gebied kan nie uit die boek 
self afgelei word nie. 


Wat die inhoud betref leen dit hom 
daartoe dat daar baie verskillende 
opvattings daaroor bestaan het. Dit 
wil tog lyk asof die sentrale gedagte 
van die boek Job daarom gaan dat 
die gelowige worstel met die vraag 
waarom hy deur leed getref word. 
Die oplossing moet `n mens egter 
veelmeer soek in die soewereiniteit 
van God. Dit gaan dus om baie meer 
as die lyding van Job. Job erken eers 
die soewereiniteit en almag van God 
as hy besef dat alles aan God behoort 
en van Hom af kom en dat hy nie in 
opstand kan kom, wanneer God in sy 
almag dit goed dink om van hom weg 
te neem nie. In 1:21 erken Job: ,,die 
Here het gegee, die Here het geneem: 
Die naam van die Here sy geloofd.” 
Vergelyk daarby die woorde van Chris- 
tus in Joh. 9:2 vv. waar Hy sê: ,,Hy 
het nie gesondig nie, en sy ouers ook 
nie; maar die werke van God moet in 
hom geopenbaar word.” 

Die eerste hoofstuk is `n bekend- 
stelling van die persoon Job. Hy is 'n 

vir die Kategese 


vermoënde en welgestelde man omdat 
God hom geseën het. ,,Job is `n man 
vroom en opreg, godvresend en hy 
wyk af van die kwaad.” (Job 1:8). 
Die Satan het beweer dat Job se 
geloof alleen gegrond is op SY VOOI- 
spoed en dat dit sal kwyn wanneer 
God sy rykdom van hom wegneem 
(1-11). God laat die Satan toe om alles 
aan te tas behalwe Job self. Dit ge 
beur ook. Job verloor alles, selfs sy 
kinders, maar in 1:21 erken Job ge 
lowig dat God alles gegee hel en dat 
hy nie in opstand kan kom wanmeer 
God dit wegneem nie. 


Die tweede hoofstuk begin met 'n 
gesprek tussen God en Satan waarim 
die Satan beweer dat indien die per- 
soon van Job aangetas word, sy geloof 
sal verdwyn en hy in opstand sal kom. 
Wanneer dit gebeur staan Job alleen 
in sy beproewing want selfs sy vrou 
moedig hom aan om God te vervloek. 
In die verdere verhaal kom Job se 
drie vriende Elifas, Bildad en Sofar 
ook op die toneel om hom te troos. 
Hulle vertroosting saai egter nog meer 
twyfel by Job, maar steeds bly sy 
geloof standvastig en erken hy die 
soewereiniteit van God. 


—T. F. J. Dreyer (Noordrand) 


SONDAG 13 AUGUSTUS. 
SAMUEL — 1 SAM. 1 EN 2. 


Oor die outeurskap van die boek 
Samuel bestaan daar ook uiteenlo- 
pende opvattings. Daar word nêrens in 
die Bybelteks verklaar dat Samuel die 
boek geskryf het nie, maar sommige 
Joodse kringe het wel die mening 
gehuldig. Aangesien sy dood reeds in 
1 Sam. 25:1 vermeld word, kon hy nie 
die skrywer van die tweede gedeelte 
van 1 Sam. of van II Sam. gewees 
het nie. Die boek dra egter die naam 
van Samuel omdat hy die hoofkarak- 
ter naas die twee ander hooffigure 
naamlik Saul en Dawid is. Die boek 
beskryf sekere gebeurtenisse uit die 
tydperk van die einde van die rigters 
tot aan die aandskemering van Dawid 
se lewe. Die tydsverloop van die ge- 
beure waarvan die boek vertel kan 
geskat word op 75-100 jaar. 


Die verhale rondom die persone van 
Eli, Samuel, Saul en Dawid speel af 
in die jare rondom 1,000 v.C. — dit 
was die tydperk van oorskakeling na 
'n nuwe regeringsvorm, naamlik die 
koningskap. Samuel is die laaste rig- 
ter, wat tewens die eerste twee ko- 
nings salf. Dit was `n tydperk in die 


om te Eet 


geskiedenis van Israel toe hulle deur 
baie volke van buite bedreig was. 
Dit was juis hierdie buitelandse om- 
standighede wat Israel daarna laat 
strewe het om ook hulle eie vors of 
koning te hê. Die Filistynse verdruk- 
king was een van die vernaamste aan- 
leidings tot die instelling van die 
koningskap in Israel. Binnelands het 
die eenheid van die Israelitiese stam- 
me in `n groot mate verlore gegaan 
veral die stam Juda het hulle aan die 
ves van die stamme se gemeenskaplike 
optredes teen hulle vyande onttrek. In 
hierdie tyd het Samuel sy rol gespeel. 
Saam met Moses word Samuel deur 
Jeremia gereken as een van die 
grootste profete. In sy tyd is die 
profetisme opnuut aangewakker en 
dit het sterker as ooit tevore op die 
voorgrond getree (1 Sam. 19:20). 
Danksy die werk van Samuel het die 
besef dat die hele volk profete moes 
wees by `n deel van die volk ingeslaan 
(Num. ` 1:29). 


Die naam Samuel beteken dat hy `n 
kind van goddelike gebedsverhoring 
is. Hy was die seun van Elkana en 
Hanna en sy woonplek was Rama. 


Die eerste hoofstuk handel oor die 
sonderlinge omstandighede wat 'n 
rol gespeel het by sy geboorte, veral 
die geloof van sy moeder Hanna wat 
nie kinders kon hê nie en daarom 
deur Peninna uitermate geterg is. 
Hanna lê 'n gelofte af in die tempel in 
Silo en die gebed van Hanna om `n 
seun te ontvang word verhoor. Die 
Seun se naam sou Samuel wees en 
hy sou vandat hy gespeen is in die 
huis van die Here in Silo opgroei in 
diens van die Here. 


In die tweede hoofstuk tref ons die 
lofsang van Hanna aan waarin ons 
baie duidelik haar dankbaarheid teen- 
oor God bemerk asook haar triomf oor 
haar mededingster Peninna. Hanna 
toon in hierdie lied 'n diepe geloofs- 
lewe, uitgedruk met 'n vaardigheid 
van taal, waarmee sy die Ou Testa- 
ment verryk het met `n verhewe lied. 


Ons tref ook in hierdie hoofstuk 
die verhaal aan oor die goddeloos- 
heid van Eli se twee seuns. Hier 
ontvang die jonge Samuel die opdrag 
en die moeilike taak om die oordeel 
oor Eli en sy twee seuns aan te 
kondig. 


Die geskiedenis van Samuel is ver- 
vleg met die onkoms van die koning- 

skap in Israel. Hy geld as die laaste 
van die rigters (Hand. 18:20) as 
eerste van die profete (Hand. 3:24), 
as voorbidder wat verhoring kry op 
sy gebede (Ps. 99:6) en daarom het hy 
'n verhewe plek in die wolk van 
getuies rondom ons (Heb. 11:32 en 
Psa) 

— H. T. van Deventer. 


SONDAG 20 AUGUSTUS. 
DIE JEUG VAN SAMUEL. 

Die situasie daar in Silo word hier 
vir ons baie duidelik beskrywe. Eli 
was al oud en tot `n groot mate hulpe- 
loos. Hy kon nie meer goed sien nie. 
Dit was dan ook die rede waarom 
Eli in die priesterskwartiere, langs 
die tempel, gebly het, terwyl Samuel 
in die tempel gebly het. 

Toe die Here na Samuel geroep het, 
het hy gedink dat dit Eli was wat 
roep en sy hulp nodig het. Daar was 
egter ook `n ander rede: Die Woord 
van die Here was skaars in die dae. 
Die rede hiervoor was te wyte aan 
die goddeloosheid van Eli se seuns 
en Eli se eie laksheid. 

Samuel word uit sy slaap gewek 
deur `n stem wat hom op Sy naam 
noem. Hy kan nog nie die stem van 
God van die van 'n mens onderskei 
nie. Daarom gaan hy tot driekeer na 
Eli om te verneem of hy hulp nodig 
het. Na die derde keer besef Eli wat 
gaande is. Hy verduidelik aan Samuel 
die wyse waarop `n mens omgang be- 
hoort te hê met die lewende God. — 
Dit is om te luister en mogeens te 
laistér sen ` va HOW wreed... 


Samuel hoor dan die aankondiging 
van die ondergang van Eli se huis 
aan. Die inhoud hiervan is sekerlik 
ook bestem vir Eli. Eli moet van die 
boodskap hoor, feller as die wat van- 
tevore reeds gekom het. Dit sal onaf- 
wendbaar tot vervulling kom. Geen 
offer sal dit kan afwend nie! 


Eli besef egter dat Samuel iets vir 
hom verberg en hy doen daaroor na- 
vraag. Hy verneem onomwonde die 
aangekondigde oordeel. Hy onderwerp 
hom aan Gods wil. Nie as `n gebroke, 
berouvolle mens nie. Dit toon aan ons 
duidelik hoe ver Eli, deur sy eie 
laksheid, afgedwaal het. 

Deur die toewyding van Samuel aan 
Sy roeping openbaar die Here Hom, 
by herhaling, aan Samuel. As profeet 
word Samuel invloedryk in Israel. Hy 
spreek die woorde wat God tot hom 
spreek. Dit bring ook 'n keerpunt in 
die geestelike lewe van Israel te be- 
weeg. 


Die Verbondsark, Eli se seuns. 

Van die politieke geskiedenis van 
Israel, gedurende hierdie tyd, is daar 
nie baie aan ons bekend nie. Dis egter 
duidelik dat die Filistyne in hierdie 
tyd militaristies baie sterk was en die 


toon in Israel aangegee het. Hulle het 
dan ook verskillende landstreke inge- 
palm; veral die wat naby aan hulle 
geleë was. Israel was nie opgewasse 
teen hulle militêre slaankrag nie. 


Die optrede van Samuel en ook 
ander profetegroepe het blykbaar 
daartoe bygedra om die volk weer 
nasionaal bewus te maak sodat hulle 
die Filistynse juk wou afwerp. Dit 
loop op `n veldslag by Afek uit, waar 
Israel die onderspit delf en 4,000 man 
verloor. Die oudstes meen dat die 
neerlaag daaraan toe te skrywe is dat 
die ark nie in hulle midde was nie. 
Hulle besluit dat die ark gehaal moet 
word; die volk stem daarmee saam. 
Hulle plaas hulle vertroue in die 
ark en nie in die Here nie! 
Hierdie optrede gee vir ons `n aandui- 
ding hoe ver die volk, in hierdie tyd, 
van die Wet van Moses afgedwaal het 
(Ex. 20:3 en 4). Ja. selfs die priester- 
seuns stem daarmee saam. Toe die ark 
daar aankom bars daar `'n geweldige 
krygsgeskreeu 10s. 


`n Tweede neerlaag volg vir Israel; 
nog groter as die eerste. Israel moet 
vlug en daar sneuwel 30,000 man. 
Hofni en Pinehas is onder die gesneu- 
weldes en die ark word as buit wegge- 
neem. 'n Boodskapper kom van die 
slagveld af om die tyding van die 
neerlaag aan Eli te bring. As teken 
van rou dra hy geskeurde klere en 
grond op sy hoof. Die inwoners van 
Silo merk dit dadelik on en laat `n 
geweeklaag hoor. Eli hoor dit en doen 
navraag waaroor dit gaan. Hy kon 
vanweë sy hoë ouderdom nie die 
onheilstekens raaksien nie. Eli kon 
hierdie ramp nie dra nie en hy val van 
sy stoel en sterf. (Dat Eli behalwe 
priester ook rigter was, hoor ons hier 
vir die eerste keer.) 


Ook sy skoondogter, Pinehas se 
vrou, sterf en wel by die geboorte 
van haar kind. Voordat sy sterf kon 
sy die kind se naam noem — Ikabod 
— dit is ,Eerloos — ,Weggevoer is 
die eer van Israel.” Wat `n waardige 
skoondogter was sy vir Eli! In haar 
laaste stonde dink sy meer aan die 
nood van Israel as aan haar eie smart. 


SONDAG 27 AUGUSTUS. 
DIE ARK IN FILISTEA. 

Die Filistyne voer die ark as be- 
langrike deel van hulle oorlogsbuit 
weg. Hulle plaas dit in die tempel van 
Dagon. Daar wy hulle dit as oorwin- 
ningstrofee aan hom toe. 

Die afgod, Dagon, was die vernaam- 
ste afgod wat die Filistyne in daardie 
tyd aanbid het. Daar was in Gasa en 
Asdod vir hom tempels opgerig. Da- 
gon was `n god van groei en Vvoor- 
spoed. Dagon was blykbaar in hierdie 
landstreek vereer lank voordat die 
Filistyne daar gewoon het. Toe die 


Filistyne hulle intrek daar geneem 
het, het hulle hom as afgod van die 
Phoenisiërs oorgeneem. Hulle was 
van mening dat as hulle die god van 
die landstreek vereer dan sou hulle 
goeie oeste maak. 


Nadat hulle die ark daar voor Dagon 
geplaas het om dit aan hom te wy, 
blyk dit dat God magtiger is as 
Dagon. Want Dagon val neer voor 
die ark van God. Dagon stort vir die 
tweede keer neer en val dan op 'n 
vreemde wyse stukkend — die hoof en 
handpalms lê by die drumpel. 


Dit is hier egter duidelik dat hier 
geen bonatuurlike magte aan die ark 
toegeken word nie. Die skrywer van 
die boek laat dit baie duidelik blyk 
dat dit God self is wat hier handel. 


Die inwoners van Asdod word deur 
God met geswelle bestraf. Dit maak 
op hulle meer indruk as die ramp wat 
hulle afgod getref het. Die vorste 
besluit om die ark na Gat te stuur 
en vervolgens na Ekron. In hierdie 
stede, waar daar waarskynlik geen 
Filistynse tempels bestaan het nie, 
tref `n soortgelyke ramp die inwoners. 


Nou besluit die vorste om die ark 
na Israel terug te stuur. Sewe maan- 
de na die slag van Afek word die ark 
teruggestuur. Hulle wil dit op `n 
waardige wyse doen en sodoende hulde 
aan God bewys. Die Filistynse pries- 
ters en waarsêers raai hulle aan om 
`n geskenk van vyf goue geswelle en 
vyf goue muise in `n kissie saam te 
stuur. Dit moet vyf wees, volgens die 
getal van die vorste en die stede (nl. 
Asdod, Gasa. Askelon, Gat en Ekron). 
Hier word muise ook bygevoeg. 


Blykbaar was daar ook `n groot 
plaag van muise gewees, wat die ko- 
ring op die lande, opgevreet het. 
Hulle het sulke afbeeldinge van die 
plae gemaak aangesien hulle van me- 
ning was dat die plaag sy intrek in 
die afbeelding sou neem en sodoende 
van hulle sou wyk. 


Die ark en die geskenke word op `n 
nuwe wa geplaas wat deur twee klein- 
kalwerkoeie getrek word. Die feit dat 
die koeie, sonder `n drywer, die kort- 
ste pad na die Tsraelitiese gebied 
inslaan, is vir hulle die bewys dat 
hulle reg gehandel het. Dit was on- 
geveer die einde van April en die 
inwoners was juis besig om hulle 
koring te oes. Met groot blydskap sien 
die Israeliete die ark. Hulle sit die 
ark op 'n groot klip neer en offer 
die koeie ter ere van die Here. Terwyl 
daar geoffer word gaan die vyf ver- 
teenwoordigers van die Filistyne terug. 

Die manne van Betsemes tree oneer- 
biedig op deur in die ark te gaan kyk 
en die Here straf hulle met die dood. 

DIE ARK IN FILISTEA 


Van vorige bladsy 


Die neerlaag van die Filistyne: 


Twintig jaar later kom daar, deur 
die invloed van Samuel, `n gunstige 
wending in die godsdienstige sowel as 
die benarde politieke situasie in Is- 
rael. Samuel roep die volk op om die 
Here van die ieërskare alleen te dien. 
Hulle moet al die afgode van die land 
uit hulle midde verwyder. Samuel 
roep die volk by Mispa byeen. Daar 
bid Samuel vir die volk. Die volk leer 
ook nou om in hulle nood tot God te 
bid. Hulle offer, vas en bely hulle 
sonde. 


Daar kom nou ook op politieke 
terrein `n wending ten goede. Die 
Filistyne trek op teen die volk van 
Israel juis toe Samuel besig is om `n 
jong lam te offer. Die Verlosser van 
Israel waak en laat die herhaalde 
gebed van Samuel nie onverhoord nie. 
Hy antwoord met donder en stuur `n 
vreeslike onweer sodat die Filistyne 
die neerlaag ly. Die Israeliete agter- 
volg hulle tot by Bet-Kar. Ter her- 
denking aan hierdie merkwaardige 
oorwinning rig Samuel `n gedenksteen 
op (nl. Ebenhaeser). Dit dien as aan- 
duiding dat deur die hulp van die 
Here daardie smaad weggeneem is. 
Met hierdie oorwinning keer die gety 
weer ten gunste van Israel. 


Samuel het verder ook as rigter in 
Israel opgetree. Hy tree as boetepre- 


diker, priester, profeet, rigter en 
krygsheld op. 
— J. A. Jacobs. 





HEILIGHEID OF 
NUGTERHEID 


'| Vervolg van bladsy 21 


nie oordrewe nugter nie. Nie sê nug- 
ter dat ons ons oorgee aan die los- 
bandigheid nie. Ons moet heilig wees. 
Die nugterheid mag ook nie ons lewe 
beheers nie. Christus moet ons lewe 
regeer, want ons behoort aan Hom. 


Nugterheid of heiligheid? Wanneer 
ons dit dus reg verstaan kan hierdie 
twee sake mekaar nie uitsluit nie. 
Nugtere heiligheid, of heilige nugter- 
heid. Dit is wat van die kind van die 
Here verwag word. 

DIE KINDERS 


Kategese vir die Laerskoolkinders 


SONDAG 6 AUGUSTUS. 
JOB BLY AAN GOD GETROU. 


Ons weet nie wannmeer Job geleef 
het nie. Party mense wat `n diep 
studie van die Bybel gemaak het, 
reken dat Job moontlik in die tyd 
van Abraham kon geleef het. 


Ons weet ook nie waar die land Us 
is, waar Job gewoon het nie. Miskien 
was dit @rens in die land Kanain. 
Dit maak egter nie vir ons saak wie 
Job was en waar hy gewoon het nie. 
Vir ons is dit net belangrik om te 
weet watter soort persoon hy was en 
hoe hy gelewe het. 


Sommer in die eerste vers lees ons 
dat Job iemand was wat vroom, opreg 
en godvresend was en dat hy afgewyk 
het van die kwaad. As ons na die 
woord ,,vroom, opreg en godvresend” 
kyk, dan beteken al drie feitlik die- 
selfde. Om vroom te wees, beteken om 
onskuldig en opreg te wees en om 
opreg te wees, beteken om eerlik en 
ongeveinsd te wees. Om godvresend 
te wees, beteken om God lief te hê 
met jou hele hart, siel en versand. ʼn 
Mooier getuigskrif kan niemand ver- 
lang nie. Job was dus iemand wat so 
mooi gelewe het, dat almal hom lief- 
gehad het. Ja, selfs die Here het gesê 
dat Job `n lieflike mens was, Soos 
niemand anders op die wêreld nie. 
Job het ook afgewyk van die kwaad 
en dit beteken dat Job altyd die 
goeie probeer doen het, dat hy nie 
na die Satan geluister het om slegte 
dinge te doen nie. 


Omdat Job dan so opreg, eerlik en 
godvresend was, het die Here hom 
baie geseën. Die Here het vir Job so 
baie kamele, beeste en skape gegee, 
dat Job `n baie ryk man was. Ook het 
die Here vir Job lieflike kinders ge- 
gee, gehoorsaam en lief vir mekaar. 
So lief was die kinders vir mekaar 
dat hulle gereeld by mekaar gaan 
kuier het en by mekaar gaan eet het, 
om die beurt. Ja, Job en sy vrou en 
kinders was `n mooi huisgesin, 'n 
ideale huisgesin wat mekaar liefgehad 
het en die mooi dinge in die lewe 
beoefen het. 


Maar net soos die Satan in die Para- 
dys gekom het om Eva en Adam te 
versoek, so het die Satan ook besluit 
om Job te probeer verlei. Die Satan 
kon nie verdra dat Job so gelukkig 
lewe nie. Toe die Here dus vir die 
Satan vra of hy gesien het hoe `n 


opregte mens Job is, het hy (die 
Satan) gesê dat dit is omdat die Here 
self vir Job beskerm en bewaar. Dit is 
omdat Job so ryk en geseënd is dat 
hy So `n goeie mens is. Dit sê die 
Satan vir die Here. Hy bedoel dus 
daarmee dat as die Here al die ka- 
mele, beeste, skape en diensknegte 
van Job wegneem, met ander woorde, 
al sy rykdom en geluk, dan sal Job 
nie meer so godvresend, opreg en 
eerlik wees nie. Die Satan vra dus vir 
die Here of hy (die Satan) maar Job 
se rykdom en geluk kan wegneem om 
te sien of Job nog so 'n goeie mens 
sou bls. En die Here laat die Satan 
toe om alle slegte dinge aan Job te 
doen, om sy rykdom en geluk weg te 
neem én om dan te sien of Job dan 
`n slegte mens sou word. 


Die Satan wag nie 'n oomblik nie. 
Hy wag nooit 'n oomblik om 'n mens 
te versoek nie. Die Satan doen dadelik 
vier dinge: eers word al Job se beeste 
en esels deur rowers gesteel, toe word 
al die kleinvee gesteel, daarna al Job 
se kamele en laastens is Job se tien 
kinders opslag dood. 


Dit was 'n verpletterende slag vir 
Job. Al sy rykdom en sy dierbare 
kinders op een slag dood en weg. 
Brandarm is Job nou en nog boonop 
is sy kinders ook dood. Wat doen Job 
nou? Staan hy op en pleeg selfmoord? 
Word hy nou dalk 'n slegte, opstandige 
mens? Voel hy verbitterd en begin 
drink en raas en skreeu en vloek? 
Nee, ons lees in vers 20 dat Job 
opstaan en sy klere skeur (so het die 
mense in die ou tyd gedoen as hulle 
rou) en dat hy nog net so godvresend 
en opreg bly. Hy verwyt nie die Here 
nie en kla ook nie by iemand oor die 
groot ongeluk wat hom getref het nie. 


Weer kom die Satan by die Here. 
Hy (die Satan) het verloor teen Job, 
maar hy gee nie moed op nie. Hy 
gee nie maklik moed op met iemand 
nie. Hy probeer nou iets anders. Hy 
vra vir die Here of hy nie maar vir 
Job self kan laat swaarkry nie, hom 
kan laat siek word nie. Die Here laat 
die Satan toe om dit te doen. Oral op 
Job se lyf, hande, voete, kop en gesig 
kom daar vreeslike swere uit. Job 
kan amper nie sit, staan of 1ê nie. 
Hy is skielik 'n ernstige siek mens. 
Dit is alles te erg vir Job se vrou. 
Sy wil hê Job moet die Here die 

SE HERVORMER 


skuld gee dat dit nou met hom So 
sleg gaan. En wat doen Job? Sekerlik 
sal Job nou nie meer kan uithou nie! 
Eers is al sy rykdom en geluk weg, 
sy kinders dood en nou is hyself 
oortrek van die sere en swere. Wat 
antwoord Job? Luister wat sê hy: 
,Die goeie sou ons van God aanneem, 
en nie ook die slegte nie?” 


Die Here gee tog vir ons alles wat 
ons besit; kos, klere, gesondheid, ryk- 
dom, alles verniet. Sal ons dan nie 
ook dié dinge verdra wat nie so goed 
is vir ons nie? 

Dan lees ons verder: ,By dit alles 
het Job nie gesondig met sy lippe 
nie.” 

Outjies, wat `n wonderlike verhaal, 
wat `n wonderlike les leer Job nie 
vir ons nie. Ten spyte van al die 
ongelukke en sware beproewings, het 
Job nog net so vroom en opreg gebly. 


Aan die einde van die boek oor Job 
lees ons dat die Here weer al die 
geluk en rykdom aan Job teruggegee 
het, omdat hy nie wou swig voor die 
Satan nie. Job is vir elkeen van ons 
wat so maklik kla, `n pragtige voor- 
beeld. Ons ontvang elke dag soveel 
seëninge. Sal ons dan nie ook die 
slegte dinge wat soms met ons gebeur 
net so verdra soos Job nie? 


`n Paar vragies: 

In watter land het Job gewoon? 
Was Job `n goeie of `n slegte man? 
Hoekom was hy `n goeie mens? 
Wat het die Satan alles met Job ge- 

doen? 
Hoekom het die Satan dit gedoen? 
Het Job `n goeie mens gebly? 


SONDAG 13 AUGUSTUS EN 
20 AUGUSTUS. 


SAMUEL. 


Daar was eendag 'n man en 'n vrou 
wat in die tyd van die Rigters in 
Kana#n gewoon het. Hierdie man, 
Elkana en sy vrou, Hanna, het geen 
kindertjies gehad nie. Toe gaan die 
vrou eendag na die tempel van die 
Here in Silo, waar Eli die hoëpriester 
was en sy twee slegte seuns Hofni en 
Pinehas, die priesters was. En Hanna 
het in die tempel gegaan en daar op 
haar knieë neergebuig en gebid dat 
die Here tog vir haar ook `n seuntjie 
moes gee. Sy het toe ook 'n gelofte 
aan die Here gemaak, dat as die Here 
haar gebed sou verhoor en sy `ʼn 
seuntjie sou hê, sy dié seuntjie aan 
die Here sou gee. Dit beteken dat 
sy die seuntjie na die tempel of kerk 
van die Here sou neem, sodat hy as 


`n priester opgelei kon word. As een 
mens aan `n ander een iets belowe, 
dan noem mens dit `n belofte, maar 
as jy aan die Here iets belowe, dan 
noem 'n mens dit 'n gelofte. 


Die Here het Hanna se gebed ver- 
hoor en na `n ruk het sy en Elkana 
toe werklik `n seuntjie en sy het hom 
Samuel genoem. Samuel beteken ,,van 
die Here gebid.” 


Toe die klein Samuel so vier-vyf 
jaar oud was het Hanna saamgegaan 
na Silo. Hulle het drie beeste, meel 
en wyn saamgeneem as offers aan die 
Here. Hanna het haar enigste kindjie 
na Eli geneem soos sy aan die Here 
belowe het. 


Meneer, ek is die vrou wat hier by 
u was om te bid dat die Here vir my 
ook `n seuntjie moet gee, en hier is 
hy. Die Here het my gebed verhoor 
en nou bring ek hom na die Here. Al 
die dae van sy lewe sal hy die Here 
dien.” 


Die klein Samuel het in die tempel 
gehelp met allerhande ou klein wel- 
kies. Eli het hom gestuur as dit nodig 
was, want Eli was al baie oud. Samuel 
het 'n lang skouerkleed gedra, so 'n 
lang soort hemp wat om die middel 
vasgemaak was. Hanna het ook elke 
jaar `n nuwe manteltjie vir Samuel 
gemaak, want na 'n jaar was die oue 
seker al te klein om aan te trek. 


Samuel het groter geword en hy het 
vir Eli baie gehelp, want Eli het begin 
blind word. Dan het Eli ook baie 
verdriet van sy twee seuns gehad. 
Hofni en Pinehas was baie sleg en 
ongehoorsaam. Eli moes gedurig van 
die ander mense hoor hoe sleg die 
seuns hulle in die tempel gedra. Dit 
was omdat Eli hulle nooit gestraf en 
getug het nie. 


Samuel was `n getroue en goeie 
seun. Die Here het hom geseën en 
die hele volk van Israel het vir hom 
liefde en respek gehad. Hanna Sou 
nooit kon droom dat haar seun So 
mooi en gehoorsaam Sou opgroei nie. 


En toe het die Here een nag na 
Samuel geroep en Samuel het eers 
gedink dat dit Eli was wat hom geroep 
het. Toe Samuel by Eli kom om te 
hoor wat Eli wou hê, het Eli geweet 
dat dit die Here was wat met Samuel 
gepraat het. Hy het toe vir Samuel 
gesê dat as die Here weer na hom 
roep, moet hy sê: ,,Spreek Here, want 
u kneg hoor.” Die Here het toe weer 
na Samuel geroep en toe Samuel so 
antwoord soos Eli vir hom gesê het, 
het die Here vir Samuel vertel dat Hy 


vir Hofni en Pinehas sal laat sterwe, 
omdat hulle soveel sonde doen en Eli 
sal ook gestraf word, omdat hy nie 
Sy seuns gestraf en getug het as hulle 
verkeerd doen nie. 


Die volgende mêre wou Eli natuur- 
lik weet wat die Here vir hom gesê 
het. Samuel het toe alles vir Eli gesê 
en Eli het die oordeel oor hom en sy 
twee seuns aangehoor en gesê: ,,Hy is 
die Here; laat Hom doen wat goed 
is in sy oë.” 

In daardie dae was die Filistyne 
die aartsvyande van Israel en die Is- 
raeliete en Filistyne het teen mekaar 
opgetrek om te veg. Maar die Here 
het Israel laat verslaan en Israel moes 
vlug voor hulle vyande. Toe besluit 
Hofni en Pinehas hulle gaan die ark 
van (God, wat in die tempel staan, 
saam vat na die oorlog. Dan sal die 
Here hulle laat wen, want die Here sal 
mos nie toelaat dat die Filistyne die 
ark vat nie. Hulle wou dus die Here 
dwing om hulle te help. Maar outjies, 
die Here laat Hom mos nie dwing 
deur mense nie en wat was die gevolg? 
Israel word weer verslaan en Hofni en 
Pinehas sneuwel ook in die geveg en 
boonop vat die Filistyne die ark van 
God na hulle laer toe. Toe Eli hoor 
van die ark, dat die Filistyne dit gevat 
het, val hy agteroor van sy stoel af en 
breek sy nek. So het die Here me! 
Eli en sy seuns gedoen soos hy aan 
Samuel gesê het. En wat nou van die 
ark? Gaan die Filistyne dit hou? Vol- 
gende les sal ons leer wat verder ge- 
beur het. 

Net eers 'n paar vragies: 

Wie was Hanna en Elkana? 

Wat wou Hanna graag gehad het? 

Wie was die hoëpriester in Silo? 

Wie was Hofni en Pinehas? 

Wat beteken die woord ,,Samuel”? 

Wat het die Here vir Samuel in die 
nag gesê? 

Wie was die aartsvyande van die Is- 
raeliete? 

Wat het Hofni en Pinehas gedoen toe 
die Filistyne 'die oorwinning be- 
haal? 

Wat het toe met hulle gebeur? 

Wat het met Eli gebeur? 


SONDAG 27 AUGUSTUS 
WAT VERDER MET DIE ARK VAN 
GOD GEBEUR HET. 
1 Samuel 5, 6 en 7. 
Wat gaan nou met die ark van 
God gebeur? (Ons sal sien dat die 
Here self vir sy ark sorg en die Here 

DIÉ KINDERS SE HERVORMER (vervolg) 


het niemand se hulp nodig om dit te 
doen nie, veral nie slegte en onge- 
hoorsame mense soos Hofni en Pine- 
has nie. 

Die Filistyne vat toe die ark en 
gaan sit dit voor hulle afgod Dagon 
neer. Toe hulle die volgende mêre 
daar kom, lê Dagon daar onderstebo 
voor die ark. Hulle tel toe weer vir 
Dagon regop en die volgende mêre 
lê Dagon weer omver, met sy kop en 
hande afgebreek. En toe tref die Here 
die Filistyne met `n muisplaag en met 
die vreeslike pessiekte. 

Die Filistyne raak benoud en ver- 
skrik en hulle stuur die ark van die 
een dorp na die ander, maar waar die 
ark ookal gaan, daar breek die pes- 
siekte onder die mense uit. Nou kan 
die Filistyne dit nie meer hou nie, 
want die Here roei hulle uit. Hulle 
besluit om maar liewer die ark na 
Israel terug te stuur. So sorg die Here 
self vir sy ark. 


Hulle sit toe die ark op `n nuwe 
wa, span twee koeie voor die wa en sit 
goue voorwerpe binne in 'n kissie op 
die wa en jaag toe die koeie met die 
wa in die rigting van die Israeliete. 
Nou gebeur nog `n wonderlike ding. 
Die koeie loop self ,sonder dat iemand 
hulle lei, terug na die Israeliete. En 
toe die wa by Israel aankom hou die 
pessiekte onder die Filistyne op. Die 
Israeliete juig, omdat die ark terug is 
en die Filistyne juig omdat die siekte 
opgehou het. Terwyl die Israeliete nog 
SO juig, tref die Here hulle ook met 
'n groot slagting en sommer duisende 
van hulle is dood. Ja, die Here laat 
nie met Hom spot nie! 

Samuel het toe weer die volk van 
Israel bymekaar laat kom en hulle het 
weer oorlog teen die Filistyne gemaak. 
En hierdie keer het die Here hulle 
gehelp want Samuel het vir hulle ge- 
bid en die Here het hulle sondes ver- 
gewe. Hulle het die Filistyne ver- 
pletterend verslaan en oorwin en Sa- 
muel het `n klip op dié plek opgerig 
en dit Ebenhaéser genoem, wat be- 
teken: ,,Tot hiertoe het die Here ons 
gehelp”. 

Samuel was `n goeie Rigter. Hy was 
godvresend en het die Here gedien al 
die dae van sy lewe. Die seuntjie wat 
Hanna voor gebid en gekry het, het 
opgegroei en die volk van Israel het 
hom liefgekry en hy het hoëpriester 
geword in die plek van Eli. 

Vragies: 
Wat het alles met die ark gebeur in 
die land van die Filistyne? 
Wie was Dagon? 
Hoe het die ark by Israel teruggekom? 
Wat het verder met die Filistyne ge- 
beur? 
Wat beteken ,,Ebenhaéser”? 

KAREL SE GEBED 


Die oggendson skuif deur die ven- 
ster tot daar waar Karel met sy ligte 
kuif nog lê en droom ... 

Tannie Mart, die matrone van die 
kindertehuis maak die deur van die 
slaapsaal waar die kleiner outjies 
slaap, oop en huiwer `n oomblik op 
die drumpel van die deur. Sy glimlag 
as sy die wit kuif van Karel sien 
roer 

,Wat gebeur vandag?” 

“Ek weet . ek het daarvan ge- 
droom . .. 

Hy steek sy hand uit na tannie Mart 
en krul sy vingers om hare. O, as hy 
net dié hand vanmOre met hom kon 
saamneem... 

Tannie Mart trek sy lakens weg. 

,Opstaan, ou grootman! Ek sien dat 
jy niks bang is nie — met `n soet kind 
gaan dit mos altyd goed op skool. 

Maar sê maar .. . sê maar . 

“Niks ,gesêmaar' nie!” glimlag sy. 

“Ek is mos vir jou `n mamma en 
oom Chris `n pappa en buitendien 
waarom sal die kinders vir jou spot as 
hulle hoor jy't nie `n eie pappa en 
mamma nie. Jy sê mos net dat jy in 
in die kinderhuis bly en oom Chris en 
tannie Mart vir jou soos `n pappa en 
mamma is. 


Kyk, hier is jou nuwe skoolklere! 


Opstaan, julle ander kleingoed! Jul 
le moet vir Karel help vanoggend ... 
Netnou lui die ontbytklok!” 


Karel voel homself groot in sy grys 
broek en hemp. Versigtig trap hy 
op sy nuwe swartskoene en luister met 
ontsag na die geluid wat die rubber- 
sole op die vloer maak . . . Hierdie 
tjier-tjier geluide laat hom sommer 
lus voel vir die dag .. . maar dis net 
dat hy vanmore alléén skool toe moet 
Stap saam met die ander kinders . .. 

Gou sy gebedjie opsê. Die dominee 
het mos gesê `n mens moet bid vir die 
dinge wat jy graag wil hê .. . en hy 
wil so graag — sê graag vanmêre `n 
mamma hê. 

Karel sien die skool: `n hoë wit 
gebou. Kinders hardloop (heen en 
weer. .. Daar raas een van die groot 
kinders met `n kleiner een — seker `n 
prefek soos wat Joos vertel het. .. 
Hy voel bang, bang vir die vreemde 
groot wit gebou, bêng vir die prefekte 
en bang vir die vreemde ooms en 
tannies of soos Joos sê: juffrouens en 
menere. 

Ag, as hy net 'n mamma gehad 
het wie se hand hy ook so kon vashou 
SOOS daardie seuntjie op die stoep. 

Joos het vir hom gesê: hy moet hier 
wag. . . Sy Juffrou sal nou-nou kom 
en die nuwe leerlinge in die klas 

neem. Hy is al verlede jaar ingeskryf. 
Toe was hy en tannie Mart hier . .. 
,Tannie Mart.” Skielik maak sy oë `n 
wasigheid voor hom en hard sluk hy 
aan die knop in sy keel. ,,Groot man, 
het tannie Mart gesê. . . Die vervlak- 
ste trane . . . as ienmand hom net 
nie nou sê sien nie. .. 

,Wat is jou naam?” wil `n vriende- 
like stem skielik langs hom weet. 

,Karel de Lange, tannie” kom dit 
sag. 

,En kom jy vandag vir die eerste 
keer skool toe?” 

,Ja, tannie.” 

,O, jy gaan van die skoolganery 
hou. Kom saam met my dan wys ek 
jou wat daar alles in ons klas is. .. 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan di'e Hoofposkantoor 
as 'n Nuusklad. 


Uitgag2e deur die 


Ned. Hervormde Kerk 
van Afrika. 


Intekengeld: Ri.0O0 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3.00 vir 'n maksimum van 60 woorde, 

en 3 sent per woord Ëo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18081 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7.09 
ekstra vir die maak van drukkersblok. 





Gedruk deur 
N.H.WV.-PERS, 
Posbus 18061, Hercules. 
Telefoon 77-2188/9. 





Amptelike Berigte 


BEROEPE PREDIKANTE: 

Aangeneem: 

Ds. J. Breytenbach van Pietersburg- 
Noord na Dendron in kombinasie 
mei Pietersburg-Noord. 

Ds. D. J. Claassens van Crosby na 
Johannesburg in kombinasie met 
Crosby. 

Ds. J. H. Breytenbach van St. Helena/ 
Odendaalsrus na Piet Retief/Pongo- 
la/Amsterdam. 


Ds. J. J. Smit van Heidelberg na 
Randburg. 
Bedank: 


Ds. C. J. A. Simpson van Bulawayo 
na Hartbeesfontein/Gerdau. 

Ds. A. M. Swanepoel van iichten- 
burg-Oos na Zwartruggens. 

Ds. S. J. Botha van Boksburg na 
Primrose-Oos. 

Ds. W. J. Steyn van Edenvale na 
Swellendam en Durban-Suid. 

Ds. D. J. Dreyer van Witpoortjie na 
Durban. 

Ds. J. C. de Lange van Witfontein na 
Zuurfontein. 

Ds. C. J. Smit van Ventersdorp na 
Standerton. 

Dr. P. J. T. Koekemoer van Potchef- 
stroom-Noord na Swellendam en 
Schweizer Reneke. 

Ds. E. C. B. Kotze van Pretoria na 
Zwartruggens. 

Ds. C. S. van H. Steenekamp van 
Johannesburg-Wes na Balfast/Roos- 
senekal/Stofberg. 

Ds. J. H. Breytenbach van St. Helena/ 
Odendaalsrus na Breyten/Carolina/ 
Chrissiesmeer. 

Ds. P. J. van Staden van Stilfontein 
na Dordrecht/@ueenstown. 

Ds. C. J. $. van Niekerk van Ottosdal 
na Rustenburg-Oos. 

Ds. J. P. Labuschagne van Leeudoring- 
stad na Primrose-Oos. 

Ds. G. J. J. Roos van Middelburg na 
Witbank-Suid. 

Ds. A. A. J. Swart van Klerksdorp-Oos 
na Newlands. 

Ds. J. H. Viljoen van Carletonville na 
Ogies. 


DOODSBERIGTE EN 
MEMORIAMS 


VAN ZYL: Casper Johannes Jacobus 
— Vyf jaar van verlange is verby, 
maar onvergeetlik bly die 11de Julie 
1967 toe van ons weggeneem is my 
dierbare eggenoot, vader en oupa, ons 
verlang baie maar gun hom die rus; 
en is dankbaar vir sy mooi herinne- 
ringe wat hy vir ons nagelaat het. 

—  Verlangende eggenote, C. van 
Zyl, kinders en kleinkinders, Melville, 
Johannesburg. 





DOODSBERIGTE 






IN MEMORIAM 


Dit het de almagige God behaag om 
de sele van hierde ons tans gestor- 
we b:oeders en susters, tot Hom te 
neem. Huiie [ggame is aan die aarde 
toevertrou in die vaste en sekere hoop 
van die opstanding tot de ewige le- 
we deur ons Hare Jesus Christus wat 
die vernederende |Ga2am aan Sy ver- 
heerlkie Lggaam gelyk sal maak. 


in (Vefdevolle herinnering dink ons 
terug aan ons ontslape derbares wat 
ons vooruitgegaan het en nou rus van 
hulie arbeid. Ons mis hulle, maar treur 
jie oor hulie soos de ander wat geen 
hoo” hat ne. Ons dank God vir wat 
hulie deur sy genade beteken het. 


SMIT: M. J. en J. M. C., gebore Van 
den Berg. — Onvergeetlik bly die dag 
van 5 Augustus 1967 toe van ons weg- 
geneem is ons dierbare vader, en ons 
dierbare moeder op ?22-6-1969, die 
oudsie kleinkind Hannie op 11-5-1970 
en haar vader op 19-7-1970. Rou in 
klere gaan verby, maar rou in harte 
sal altyd bly. 


— Verlangende Homan-gesin, Van- 
derbijlpark. 


BARNARD: Marthinus Christoffel — 
Dit het die Heer behaag om skielik 
van ons weg te neem my dierbare 
eggenoot, ons vader en grootvader, 
Oop 26 April 1972 in die ouderdom 
van 68 jaar. Sy plek is leeg, sy stem 
is stil, ons swyg o Heer, dit was u wil. 


— Bedroefde eggenote, Dollie, kin- 
ders en kleinkinders, Vergenoeg, Pk. 
Groot Marico. 


VENTER: Elsie, Jacoba (gebore Jan- 
sen van Rensburg) — Een jaar van 
verlange en stille trane is verby, 
maar onvergeetlik bly vir ons die 
more van 28 Junie 1971 toe van ons 
weggeneem is ons dierbare eggenote, 
moeder en ouma. Haar plek is leeg 
maar in ons harte is sy nog met ons. 
Ons gun haar die rus, en dank die 
Here vir die mooi voorbeeld en kos- 
bare herinnerings wat sy vir ons nage- 
laat het. 


— Steeds treurende eggenoot, kin- 
ders en kleinkinders. J. B. Venter, 
Stoffberglaan 121, Brakpan. 

Wie is die Eienaar? 


Iemand wat moontlik inligting kan 
gee word gevra om met die Skriba, 
Posbus 2368, Pretoria in verbinding 
te tree. 


Die Departement van Inligting 


skryf: 


Preekstoelkleedjie terug na Suid- 
Afrika: 


'n Fluweel preekstoelkleedjie is on- 
langs aan die Suid-Afrikaanse Ambas- 
sade in Washington geskenk deur 
mnr. en mev. Robert M. Moyer van 
Prosperity Avenue 3309, Fairfax, Vir- 
ginia, V.S.A. `n Beskrywing van die 
geskiedenis van die besonder goed- 
behoue artikel soos opgestel deur die 
skenkers en `n foto van die kleedjie 
word hierby aangeheg. 


Dit blyk dat hierdie artikel op een 
of ander wyse in besit gekom het van 
`n Kanadees wat tydens die Tweede 
Vryheidsoorlog in Suid-Afrika geveg 
het. By sy terugkeer het hy dit aan 
Sy vriendin, Edith Lockhart, as ge- 
skenk gegee. Sy het dit deur al die 
jare sorgvuldig bewaar en aan haar 
dogter bemaak. 


Mev. Moyer, dogter van die dame 
aan wie die kleedjie destyds gegee is, 
het gevra dat enige besonderhede 
daaroor wat deur navorsing aan die 
lig mag kom, aan haar verstrek word. 


Die preekstoelkleedjie is van swaar 
blou fluweel en met silwerdraad ge- 
borduur. Die teks wat daarop verskyn, 
is Lucas 10:42: ,Een ding is noodig”. 
Verder verskyn die woorde: ,,Ter ge- 
dachtenis aan Johannes Hendricus 
Viljoen 1896” op die kante van die 
kleedjie wat onder #fraiings verberg 
word as die kleedjie oor `n preekstoel 
sou hang. 


Omdat die betrokke Kanadese sol- 
daat ongeveer 1900 terug na Kanada 
is, blyk dit uit navorsing wat reeds 
hier gedoen is dat dié jong soldaat 
waarskynlik lid van die First Canadian 
Contingent was wat as eenheid vroeg 
gedurende die oorlog na hul tuisland 
terug is. Die Contingent het tussen 
Oktober 1899 en Maart 1900 in Kaap- 
stad aangekom en aan gevegte op 
Belmont, Enslin en Sunnyside in 
Noord-Kaapland deelgeneem. Vandaar 
is hulle na die Suidwestelike-Vrystaat: 
Paardeberg, Poplar (Grove, lIsraels- 
poort, na Houtnek (naby Thaba'Nchu) 
en Vetrivier. Verder is hulle na 
Elandsfontein, Springs en die gebied 
Suidoos van Pretoria. Vervolgens is 
die First Canadian Contingent saam 
met die Gordon Highlanders, by die 

eerste Great de Wet Hunt betrek. 
Albei was eenhede van voetvolk en 
daar kan aangeneem word dat die 
berede eenhede alles voor die Kana- 
dese of Skotte weggestroop het. Onder 
hierdie omstandighede is dit te betwy- 
fel of die Kanadese eenhede wat later 
in die oorlog op die been gebring is, 
veel kans op buit gehad het. 

Volgens hierdie gegewens blyk dit 
dat die betrokke Kanadees verband 
met die First Canadian Contingent ge- 
had het en die kleedjie @rens in 
Noord-Kaapland, die Oranje-Vrystaat 
of die gebied suidoos van Pretoria 
bekom het. 

Dit sal besonder waardeer word as 
u ons behulpsaam kan wees met 
verdere navorsing sodat die kleedjie 
aan die regmatige eienaar (kerk of 
betrokke museum) vir bewaring terug- 
besorg kan word. 


KAREL SE GEBED 

Kyk, hier is die stoeltjies en tafel- 
tjies waar julle gaan sit. Hier is ou 
Hompie Kedompie, Rooikappie en 
Wolf en kyk hierdie ou snaakse man- 
netjie. Hy kom met julle Engels 
praat .. . hy kan nie `n woord Afri- 
kaans praat nie! Dém van hom, nê? 
Hier is `n bak vol klei: rooi, geel, 

Foto van die kanselkleed langsaan beskrywe. 


groen, blou en bruin. Daarmee gaan 
julle balletjies maak of sommer net 
dit waarvoor julle lus het.” 


Toe die skoolklok lui, voel Karel 
nie meer vreemd nie. Dit lyk vir hom 
of die skoolganery pret gaan wees. 


Hulle is nou almal saam met juffrou 
in die klas! 


“My naam is tannie Vera. Julle 
moenie vir my ,Juffrou' sê nie want 
dan voel dit vir my of julle my nie 
goed ken nie — en julle gaan my 
mos baie goed leer ken want hier by 
die skool het nie een van julle mos 
'n mamma na wie julle kan gaan as 
julle seerkry of wanneer jy sukkel 
om jou skoenveters vas te maak nie 

. Of as daar iets is wat julle pla. 
nie. Hier by die skool is ek in die plek 
van julle mamma. Ek gaan vir julle 
SsOrEEE 

Karel voel hoe daar `n glimlag oor 
Sy gesig trek en hoe daar iets so warm 
oor hom kom soos wanneer tannie 
Mart hom saans kom toemaak en 
nagsê ... 

Niemand het hier 'n mamma nie... 
maar almal het tannie Vera — Sy 
is hulle mamma. 

Hy maak sy oë toe en saggies sê 
hy: 

,Dankie liewe Jesus.” 

— Tannie Janet Stols. 





Vieru groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 





'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 


CHEVROLET/RANGER MANTA/KADETT 
VERSEKERAARS BEPERK Arderson | Flitton 
H “R t bou, B t219, P ia. 
EE be TA 3 ER oe oe is Pretoriusstraat 405 EE. - Tel. 82611 
EKS. idaetaae 427 Harfield ie NE Tel. 745971 


VERSEKERING VERSKAF GEMOEDSRUS 

PISTORIUS 


POSBUS 9, POTGIETERSRUS 


IMPALA 


EIENDOMS-AGENTSKAP, 

) 
Koëperatiewe, Private en 
Staatsverskaffers: Rustenburg 
dr 95.62% LEO Dolomitiese j j 


Landboukalk 


dr 96.6% ALLESCA Super 
Kalistiese Lbk. 


de RA Ee ie 
NITRAAT 26% N 


dt AMMONIUMSULFAAT 
21% N Rustenburg. 


* SINK Bemestingstof 


OF 


EIENDOMS-AGENTE, 


Smithlaan 18, Posbus 516, 


EE 





EP STIGE Vir Huise Plotte, Plase en 
Besighede vir die beste 
—— diens in Rustenburg 


Etlike treinvragte daagliks. 
Geen vertraging. SKAKEL 3941 OF 5639. 


Zendelingstraat 78A, Posbus 964, 











MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË. 


Pryse en Katalogus 
op aanvraag! 


J. P.E. ROODE | 


POSBUS 163 — FOON 308 
ERMELO 


me Er TE ER RE EE EE MERE Br vere wake 


ee ar EE ER 

“Wat is 


so besonders aan 
hierdie man? 


se. Hy's `n Sanlam-verteen- 
woordiger. Wat is so be- 
sonders aan `n Sanlam-man? 
Hy het Sanlam se unieke 
Opleidingskursus deurloop, 
wat hom toerus om leiding 
te gee oor elke aspek van 

versekering en die beskerming 
van gesinsinkomste. Hy's meer 
as bloot `n versekeringsman — 
hy's `n huisvriend wat by u 

en u gesin staan. 

En agter hom is 'n wakker, 
dinamiese organisasie wat 





reeds meer as SO jaar die 
voortou neem met nuwe 
ontwikkelinge in versekering. 
Die man van Sanlam staan 
by u en u gesin. 


SANLAM 


Die voorloper in moderne lewensversekering. 
Kry meer besonderhede by enige Sanlam-kantoor of Sanlam-verteenwoordiger. 





